Trukegune Sarea arrakastatsu Gipuzkoan – Guraso.eus\nTrukegune Sarea arrakastatsu Gipuzkoan\nguraso 2020-02-07 2020-02-07 AKTUALITATEA No Comments\nAzaroaren amaieratik urtarrilaren 7a arte irekita egon dira Trukegune Sareko objektuen trukaketa librerako guneak. Kutxa Ekoguneak bultzatu eta Gipuzkoako 10 udalerritako udalekin batera antolatutako ekimena izan da.\nKutxa Ekogunekoaz gain Andoain, Beasain, Errenteria, Legazpi, Oiartzun, Oñati, Ordizia, Tolosa, Villabona eta Zumaiako herrietan egon dira kokatuta.\nAntolatzaileek egindako balorazio konpartitua izan da ekimena oso positibotzat jotzean, herritarrei eredu jasangarri baterantz pauso bat emateko bidea zuzeneko tresna erabilgarria izan delakoan. Udal bakoitzeko esperientzia ezberdina izanik orokorrean herri guztietan errepikatu da herritarren interesa, trukean hasi diren familiak ugariak izanik eta truke esperientzia arrakastatsuak gauzatuz. Espazio ireki eta libreak direnez gauzatu diren trukeen kopuru bat ematea ezinezkoa da, baina milaka objeturi bizi berri bat eman zaie, familia ugarik bigarren eskuko objetuen trukean lehen esperientziak biziz eta naturari baliabide guzti horiek aurreztuz.\nEgindako balorazioaren emaitza azpimarragarrienetako bat espazioarekiko izandako errespetua izan da, objetuak kalitate egokiarekin ekarri eta inzidentzia kaleko espazio publikoetan jarritako espazioek izan dute arrakasta handiena, eta ez da inongo kalterik izan, proiektuak zuen kezketako bati positiboki erantzunez. Kutxa Ekogunearen eta parte hartu duten udalen izenean zorionak eta eskerrik asko hau posible egin duzuen elkarteei (Gurutze Gorria, Domingo Agirre eta Zumaiako Errefusiatuen harrera taldea Zumaia eta Euskal Herriko eskubide sozialen Karta) eta parte hartu duzuen familiei.\nTrukegune batzuk geratzeko etorri dira eta besteak berriz datorren urtea izango dira bueltan. 2020ean zehar ekimena beste garai batean aktibatzeaz gain izandako arrakasta eta herritarrek izan duten inplikazioa dela eta udalak erabaki ezberdinak hartzen ari dira.\nTolosa eta Zumaian Trukegunea urte guztian aktibo mantenduko da. Oiartzun eta Andoaingo kasuetan herriko Garbiguneko gunean zerbitzua irekia mantentzen da. Ordizian Trukegunearen epea luzatzea erabaki da. Beasain, Errenteria eta Kutxa Ekogunean hurrengo batean izango dugu berriz ere bueltan.\nGainera datorren urteetarako Gipuzkoako udal gehiago ekimenera batzera ere animatuko dira.\n← Elkarrizketa Eider Lopetegirekin, Aspanif elkartea\nMonika Marco: “Bitartekaritza gatazkak konpondu eta prozesu judizialak ekiditzeko tresna bat da” →


IRINMODO (1307-2018): ARANSORO ERREKA, ITURBURUA ETA ITURRIA\nEz da agian oso ezaguna izango erreka honen izena herritarren artean, nahiz eta oso auzo edo inguru ezagunetik pasa, Irimoegigoitik.\nErrekatxo hau Otamendira ailegatu aurretik "Los Vascongados" trenbidearen biaduktu azpitik pasatzen da. Azpi horretan beste iturburu bat (Otamendiko iturria ere hornitzen duena) dago, eta garai batean Olaran lantokiak aprobetxatzen zituen bere urak larruontze ekoizpenerako.\nHala, tutuen bitartez ur guzti hori trenbidearen azpian dagoen kutxeta batean batzen zen (eta da). Kutxeta horretatik Irala baserri aurrean dagoen ur biltegiraino kanalizatu eta eramaten da. Garai batean, Olaran lantokia martxan zegoenean, ur tutu baten bidez jaisten zen ura Ondarreraino, lantokiraino.\nEsan,Garitanoren aroztegiak ere aprobetxatzen zuela ur hau.\nGaur, berriz, Irala baserri aurrean botatzen ditu urak, eta bere inguruko baratzak ureztatzeko ere erabiltzen da, eta baita iturri gisa ere.\nARANSORO ERREKA eta ITURBURUA:\nKUTXETA ETA TUTUAK\nURAK BIDERATZEKO KUTXETA\nUR KANALIZATUA JARRAITZEKO KUTXETA BATZUK ERE BADAUDE BIDEAN\nETXEZ ETXEKO DEBOZIOZKO ZAINDARIEN KAPERAK


Getxophoto 2021: 'Agonistes', Hoda Afshar-en erakusketa - Kulturklik\nGetxophoto 2021: "Agonistes", Hoda Afshar-en erakusketa\nBalizko irregulartasunak edota jokabide okerren inguruan atentzioa deitzeko salaketa publikoak mundu osoan notizia izaten dira. Baina gertakizun horiek salatzen dituzten pertsonak babesteko politikak egon arren, salatarien ahaleginak bertan behera geratzen dira gehienetan. Izan ere, hitz egin nahi duten edo egin nahi lukeen edonor isilarazteko kontrol era desberdinak gero eta handiagoak dira. Bitartean, salatariek jaso ditzaketen ondorioak berdintsuak izaten jarraitzen dute: baztertuak ez badira, epaiketa eta kartzela zigorraren mehatxuari aurre egin behar izango diote.\nAustralian bizi den Iraneko Hoda Afshar artistaren Agonistes lanak migrazio, gazteen atxiloketa, desgaituen arretako eta beste erakundeetako gobernu-langile ohien testigantzak jasotzen ditu. Behargin hauek salaketak egitea erabaki zuten eta orain ondorioak pairatzen ari dira. Euren hondamen personal eta profesionala eta lagunekiko zein familiarekiko harremanen haustura deskribatzen dute irudiek. Euren zori posiblea jakin arren, balizko abusuak ezagutzera emateko erabakiak eta arrazoiek eragindako itoaldi fisiko zein mentala ere islatzen dute argazkiok. Beharginek azaldu dutenaren arabera, atzera egiteko aukera izango balute, hori guztia berriro ere egingo luketela azaltzen dute.\nErretratu fotogrametrikoek eta elkarrizketek osatzen dute lan hau. Nahiz eta bakoitzaren bizipenak desberdinak izan, gizonezko eta emakumezko horien guztien borroka partekatuak egia negargarri bera erakusten dute: erantzunkizunaren eta obligazioaren artean erabakitzearen ondorioz, edota morala eta legearen artean aukeratu beharraren ondorioz, beti ematen den tragedia.\nAgonistes lana Melbourneko PHOTO Nazioarteko Argazki Jaialdian erakutsi da 2021ean.\nTeheranen (Iran) jaio zen 1983an, eta gaur egun Melbournen bizi eta lan egiten du. Hoda artista bisuala da eta argazkigintza eta arte ederretako eskolak ere ematen ditu Melbourneko Unibertsitatean eta Photography Studies Collegen. Bere obra sarritan erakutsi da nazioartean, bai argitalpen inprimatuetan zein onlineko askotan. National Gallery of Victoria, UQ Art Museum, MUMA Collection, Murdoch University Art Collection, Art Gallery of Western Australia edo Monash Gallery of Art bezalako bilduma publiko eta pribatu ugaritan dago bere lana. Bere ibilbidean zehar, sari ospetsu askotarako aukeratua izan da; 2015ean Australiako Argazki Erretratuaren Sari Nazionala eta 2018an Bowness Saria irabazi zituen. Australiako zortzi artista gazte onenen artean ere aukeratu dute Sydneyko Museum of Contemporary Art-en erakusketa egiteko. Eleven artista, komisario eta idazle australiar musulman garaikideen talde berriaren parte da Hoda. Milani Galleryrekin (Brisbane) egiten du lan.\nLekuaZabala ikastetxea – escuela (Juan Bautista Zabala 3)


Urteak emandako beste albiste batzuk - Tolosaldea - Tolosaldeko ataria\nTolosaldea, ete ligako irabazle eta Kontxako ohorezko txandan Jon Kepa Kortajarena, Espainiakoan irabazle\nTolosaldea traineruak ETE liga irabazi du hamabi banderatatik bederatzi irabazita, tartean, I. Tolosaldeko Ikurrina. Eusko Tren Ligara igotzeko lehian, ordea, ez da nahi bezala aritu eta ez dute lortu igoera. Kontxako Banderan, berriz, lehendabiziko aldiz ohorezko txandan sartu dira, azkenean laugarren amaituz.\nOhiane Iraola tolosarrak Orio traineruarekin bigarren Kontxako Bandera irabazi du eta baita Eusko Tren liga ere. Jon Lizarralde tolosarrak hirugarren Kontxako Bandera irabazi du jarraian Hondarribiarekin, eta laugarrena orotara, 2013koarekin.\nDanok Danena taldeko pultsulariek maila ona eman dute beste behin. Espainiako Txapelketan Jon Kepa Kortajarenak lortu du emaitzarik aipagarriena, lehen postua eskuratuz 17 urtez azpiko 55 kiloko mailan. Gainera, Munduko Kopan ere parte hartu du, Internetet bidez gauzatutakoa, hamargarren eginez. Espainiako Txapelketan, seniorretan, Ekaitz Kortajarenak bigarren postua lortu du 61 kilotan eta Mikel Alvarez hirugarren izan da 73 kilotan.\nPisuak altxatzeko beste modalitate batean, pisu hilan, Xthor Powerbuilding taldeko Jon Malbadi tolosarrak Espainiako marka ezarri du 370 kilo altxatuz.\nIbarra sokatira taldeko gizonezkoak, hirugarren munduko txapelketan\nHerri kiroletan sokatiratik hasi beharra dago. Ibarra Sokatira Taldeko gizonezkoek Euskal Herriko Txapelketa irabazi ostean, Irlandan egindako Munduko Txapelketan parte hartu zuten eta brontzezko domina lortu zuten 560 kilotan. Emakumezko taldeak, bere aldetik, omenaldia jaso du Lilatoia lasterketaren partetik, herri kirolean aritzen diren emakumezkoen ordezkari gisa.\nEuskal pentatloiari dagokionez, aurten lehenengo aldiz egin da Binakako Euskal Pentatloi Txapelketa. Tolosan jokatu zen eta Ibarran bizi den Xabier Orbegozo Arria V.a-k eta Andoni Iruretagoiena Izeta VI.a-k irabazi zuten. Eskualdeko bi ordezkari izan ziren III. Euskal Pentatloi Txapelketaren finalean: Arria V.a-k hirugarren amaitu zuen eta Iñaki Errazkin tolosarrak bosgarren.\nAizkoran mugimendu handia izan da, lehen mailako aizkolari guztiek eta bigarren mailako zortzik Euskal Herriko Herri Kirolen Federazioaren lana kritikatzearekin batera, euren txapelketa antolatu baitute. Aizkolari Txapelketa Nagusian, lehen mailakoan, Jon Irazu zizurkildarrak eta Jexux Mari Mujika ibartarrak parte hartu dute. Irazu finalera pasa da eta laugarren postuan amaitu du.\nBestalde, segan Euskal Liga jokatu da aurten, eta emakumezkoetan lehen bi postuak, hurrenez hurren, Ainara Otamendi ibartarrak eta Alaitz Imaz hernialdetarrak lortu dituzte.\nMendi lasterketa gutxi, emaitza nabarmenak\nMendi lasterketa gutxiago egin dira aurten, baina Iñaki Olano altzotarrak hiru irabazi ditu: UZ Trail, Berastegiko III. Negu Trail eta Garingo Mendi Lasterketa. Horrez gain, bigarren egin zuen Ordiziako Mendi Maratoi Erdian. Olano eta Sarah Ugarte tolosarra euskal selekzioan sartu dira. Iban Agirrezabala berastegiarrak bigarren egin du Canfranc-Canfranc ultra trailean. Bestalde, Iker Karrera amezketarraren ibilbidea jasotzen duen Bidea ipar liburua, Unai Ugartemendiarekin idatzia, argitaratu da.\nJulen Lopetegi, Europa League-ko irabazle\nFutbolari dagokionez, Julen Lopetegi entrenatzaile asteasuarrak Europa League irabazi du Sevillarekin. Nerea Eizagirre tolosarrak 100 partida bete ditu Realarekin. Ander Gorostidi tolosarrak profesional mailan jokatzeko aukera izan du, La Ligako BIgarren Mailako Alcorcon taldeak fitxatu baitu. Henar Martinez tolosarra Tolosa CF-ko gizonezkoen talde bat, jubenil mailako hirugarren taldea, entrenatzen duen lehen emakumezkoa bihurtu da. Eta Tolosa CF-ko gizonezkoen lehen taldean, Hirugarren Mailakoan, entrenatzaile aldaketa izan da: Ander Avellaneda tolosarrak taldea utzi eta Mikel Arruabarrena tolosarrak hartu du bertako ardura.\nAitzol Oiartzabalek jokatzeari utzi dio\nAreto futbolean, Aitzol Oiartzabal ibartarrak Lauburu Ibarran jokatzeari utzi dio bertan 15 denboraldi egon eta gero. Taldean entrenatzaile berria dute: Jose Julio Jota Arreguik hartu du Alfredo Hualderen lekua. Bestalde, Tolosalaren lehen taldea Hirugarren Mailara igo da.


Egurreko igelaren izoztu ondorengo berpizte harrigarria « uhandreak\n« Intsektizidak edo animaliatxikizidak?\nTxikiagotzen ari diren ardiak »\nAurreko post batean izotzari aurre egiteko moldapenei buruz aritu ginen. Esan bezala, batez ere ornogabeetan beha daitezke kalterik eragiten ez duten izozte-prozesuak. Hala ere, berebiziko arreta jarri zaie ornodunetan antzeko erantzun edo moldapenak agertzen dituzten animaliei. Zergatia argia da: naturan berez badago izoztuta egon ondoren bizi-funtzioak mantentzen dituen ornodunik, bere intereseko zelulak, organoak, ehunak edo izaki osoak izoztuta gorde eta etorkizunean suspertzeko aukerak irekitzen zaizkio gizakiari. Horretarako animali horiek agertzen dituzten moldapenak ezagutzea, beraz, funtsezkoa da.\nOrnodunen artean, baina, zenbait anfibio eta narrastitan baino ez da aurkitu honelako erantzun motarik. Arrainek ezin dute izoztea jasan eta ezta ugaztun eta hegaztiek. Salbuespena dira ornodunen artean, beraz, eta baita ere anfibio eta narrastien taldeen barruan, talde horietan ere izotzaren ekidintza baita erantzun mota nagusia. Baina horien artean badira lehorrean negua igarotzen duten zenbait anfibio eta narrasti gutxi batzuk. Ohiko bizilekuetan egiten dituen hotz handiak migratuz sahiestu beharrean, tenperatura baxuek eragiten duten izozte-prozesuak gainditzeko tresnak garatu dituzte anfibio eta narrasti horiek.\nMundu Zaharrean soilik aurki ditzakegu Siberiako arrabioa (Salamandrella keyserlingi) eta Lacerta vivipara sugandila europearra. Ezagutzen diren beste guztiak, gehienak beraz, Ipar Amerikan bizi dira. Narrastien artean hiru espezie aztertu dira. Horien artean Terrapene carolina eta Terrapene ornata espezieetako dortokak dira hain zuzen izotza jasan dezaketen animaliarik handienak; Chrysemys picta espezieko dortoken jaioberriak eguzkiaren beroak txitatutako arrautzetatik atera ondoren, errutegiaren inguruan gelditzen dira negua igarotzen; sarri jasan behar dituzten tenperatura hotzek euren gorputzeko uraren %50 baino gehiago izoztea eragiten dute, eta gehienak bizirik irauten dute.\nIkerketa gehienak anfibioen taldean egin dira, eta batez ere lau igel espezie aztertu izan dira. Horien artean, Hyla versicolor arboletako igelaren kasuan ikusi da neguan glizerola bere fluidoen % 3 izatera hel daitekeela; igel honek, beraz, intsektuek erabiltzen duten substantzia babesgarri bera ekoizten du izotz kristalen kalteak ekiditeko.\nBaina dudarik gabe, harrigarriena den kasua Rana sylvatica igelarena da, ospe handia baitu bere gorputz osoa behin eta berriro izoztu ondoren bizirik irauteko duen gaitasunak. Hurrengo helbidean ikus daitekeen modura, http://www.youtube.com/watch?v=UuhEHNey37Q, bere izozte-prozesua eta ondorengo funtzio nagusien etena benetan harrigarriak dira, arnasketa eta zirkulazioa bertan behera gelditzen dira eta ez du nerbio-sistemaren erantzunik erakusten kinaden aurrean. Bere gorputzeko likido guztiaren % 65a egon daiteke izotz forman, zeloma eta azal azpian 7-8 g izotz izan dezake, eta beraz bere organo guztiek izan behar dute deshidratazio maila nabaria. Egunetan eta asteetan izoztuta egon ondoren, izotza urtzean, bere funtzio guztiak errekuperatzen ditu, nerbio periferikoen kitzikagarritasuna eta erantzun erreflexuak 5-14 orduko epean ageriaz.\nEgurreko anfibio honek babesgarri modura erabiltzen duen substantzia, azukre aski ezaguna da: glukosa metatzen dute bere fluidoetan igel hauek neguko sasoirako prestatzeko. Hibernazioa hasi aurretik gibeleko gramo bakoitzeko 180 mg glikogeno- biltegiak osa ditzake. Dirudienez, babesgarri modura erabiltzen den glukosaren sintesia igelaren azalak kanpoko izotza ukitzean pizten da, AMP ziklikoak bitartekari modura jokatzen duen bide adrenergiko baten bidez. Glukosa kontzentrazioa izoztutako igeleen funtsezko organoetan, hau da, gibela, bihotza eta zerebroan, gramo bakoitzeko 150-300 µg-koa izatera hel daiteke; izoztu gabeko igeletan ohiko balioak 1-5 µmol gramoko dira. Eta gainera glukosaren kontzentrazio-gradiente bat mantentzen dute, handiagoa igelaren muinean eta txikiagoa ehun periferikoagoetan. Horrela suspertze-prozesua lehenago gertatzen da bizi-funtzio nagusiak gertatzen diren gunean, kanpoko aldeek oraindik izoztuta jarraitzen duten artean.\nZirkulu artikoan bizi daitekeen egurreko igel honekin laborategian egindako saioetan, muskulu, gibel eta odoleko glukosa kontzentrazioa tenperatura jaitsieraren 14 eguneko iraupenaren ondoren hasten dela ikusi da. Dirudienez, intsektuek ez bezala, igel hauek ez dute izozguneak modu kontrolatuan eratzeko eragilerik (INArik) erabiltzen; euren tamainaz (nahiko handia) baliatzen omen dira izozte prozesua bat-batekoa izan beharrean gradualagoa izan dadin lortzeko, horrela izotza zeluletatik kanpo baino ez dela eratuko bermatuz. Hortaz gain, hibernatzeko habi egokiak ere bilatzen dituzte: hezetasun maila altua dutenak eta ondo babestuak.\nEsan bezala, izoztu ondoren bizirik iraun dezaketen ornodunak arreta handiz ikertuak izan dira eta jarraitzen dute ikertuak izaten, lortutako ezagutza kriopreserbazio-prozesuetarako oso erabilgarria izan daitekeelako. Rana sylvatica egurreko igel honen kasua dugu, hain zuzen ere, ezagutzen den berezko kriopreserbazioaren adibiderik harrigarriena!\nuztaila 30th, 2009 | Atala: Tenperatura\n2 iruzkin honentzako: Egurreko igelaren izoztu ondorengo berpizte harrigarria\nLa rana del bosque se congela… y no muere « Animalia\nabendua 5th, 2010 at 18:15\n[…] Nota: Esta historia es una adpatación (casi traducción) de la publicada por mi compañera Miren Bego Urrutia en Uhandreak con el título “Egurreko igelaren izoztu ondorengo berpizte harrigarria”. […]\nVertebrados criotolerantes | General | Zoo Logik\napirila 17th, 2014 at 13:35


Urriaren 15ean, ortziralez(19:00), herriko kontseiluko bilkurairaganen da, Bil Toki gelan.Aipagaiak hauek izanen dira:\n- 2021eko martxoaren 10eko etaapirilaren 13ko herriko kontseiluarenonarpenak.\n- Herriko batzordeko kideenaldaketa.- Elkarteendako 2021eko dirulaguntzak.\n- Herriko bideen izendapenak.\nAurten 17. aldia da PastoreLore elkarteak gertakari horiantolatzen duela. Urriaren 9 eta10ean iraganen da, larunbatean(19:00) pilota partida plazan etatenore berean marrazki lehiaketarensari banatzea merkatuestalian. Igandean (7:30) pottokenbiltzerat abiatzea, (9:30)baserritar ekoizle eta artisauenmerkatua eta abereen erakusketa,(10:00) animazio musikalak:Ikasleak taldeko dantzariak,Errobiko danborrak, Joald...\nAgorrilaren 30etikgoiti Chronoplus eta Hegobussareak negu modura pasa dira.Xehetasun gehiagorentzat ikus:www.chronoplus.eu edo www.hegobus.fr.\nErrugbi eskola –\n5 eta 13 urteartean duten haurrentzat,errugbi eskola zabalik izanen dalarunbat goizetan (9:30-12:00),Kiroleta, Charly DaguerreZelaian. Tokian berean izenaematen ahalko...\nUztail eta agorrileko bizigertakizunak\nSortzeak: Imanol Laduche, TeivaLéon Liceaga, Lucie BrassatFrancisco, Lou Carole FernandezLevi.\nEzkontzak: Suermont AlexandreMarie eta Garronnaire VictoriaMarie; Etcheverria Cédric etaTapia Typhaine; Breguet LéopoldMarie eta Cramageras Lise.\nHeriotza: SALABERRY JeanFran...\nHerriko kontseiluaHerriko kontseiluko bilkuraren deiaegina izan da, 2021eko agorrilaren4rako (19:00), Bil Toki gelan.Hauek dira aipagaiak:\n- SOLIHArekin Erretore etxeko 7sasoilarientzat bizitegi alokairuentzathitzarmena izenpetzeko baimena.\n- 2021eko diru laguntza elkarteentzat.\n- Bollendorfeko kaltetuentzat dirulaguntza.\n- 2021 eko buxeta orokorraren 1.erabaki moldatzailea.\n- Zubiondoko 2021eko buxeta eranskinaren 1. aldaketa.\n- Herriko la...\nHerriz Herri | 2021eko Uztailaren 29a\nLanerat joatekoedo astialdien karietan autokidetzabaliatu nahi bada hor da TxiktxakKovoit (txiktxak-kovoit.fr).\nPingcall iruzurra –\nEgunero zernahitelefono ukaldi mota izaten dira.Baina bada bat, deitzen duenean,behin bakarrik jotzen duena, horida berriz zenbaki hortarat deitzeraanimatzeko, gain-zerga duelako!


Hemen zaude: FEDERAZIOAK ZERBITZU PUBLIKOAK Komunikabideak EITB.EUSen berriro ere ardura postu bat barne prozesu objektiborik egin gabe esleitu dute\n•\tEitb.eus-eko Albistegietako buru berria aukeratzeko ez dela barne-deialdirik egin, interesa izan zezaketen langileak lanpostu horretara aurkez zitezen.\n•\tAlbistegietako buru kargua gestore kontratu berri batekin bete dela, sistema hori desagertu beharko litzatekeenean, eta lanpostu horrek lan-hitzarmenaren baitan egon beharko lukeenean.\n•\tEitb.eus-eko Parte-hartze eta Gizarte Sareen burua berriari dagokionez, esparru horretan inolako eskarmenturik eta esperientzia profesionalik gabeko pertsona bat hautatu duela zuzendaritzak. Langile horrek ‘Proiektuak eta Bezeroak’ atala zuzentzen zuen orain arte EITBNETen, horiek duela hainbat urte desagertu baziren ere. Ekainean, pertsona horrek zuzendaritzan ze funtzio betetzen duen galdetu zuen LABek EITBko Administrazio Kontseiluan, eta ez zuen erantzunik jaso. Horren ondotik etorri da izendapen berria. Kasualitatea?


Malvina Uharteen auzia berriz zabaldu da, gerra amaitu eta 30 urtera. Zer gertatu zen? • ZUZEU\nLatinoamerika eta Karibeko gobernuek Malvina Uharteetako itsasontziei porturatzea debekatu diete. 1982an gerra amaitu zenetik, Erresuma Batua da de facto Malvinen jabea. Zergatik lur bakarti horien jabetza bihurtu zen gerra patriotiko?\nBritainiarrek Falklands Uharteak deitzen diete Londresetik 14.000 kilometrora duten lur eta itsaso jabetzari. Argentinak ukatu egiten du irlen nagusitasun britainiarra. Nazio Batuen Erakundearen arabera, deskolonizazio prozesua gauzatu behar den lurraldea da; 3.000 biztanle ditu.\nAzken hilabeteetan, Cristina Fernandezen gobernuak presioa areagotu du uharteen “okupazioa” amaitzeko. Erresuma Batuen erantzuna argia izan da: froga militarrak areagotu dituzte eta Guillermo printzipea bertaratu zuten. Fernandezen elkarrizketarako deiak ez du erantzun baikorrik izan.\nBaina, Amerika Latinoko gobernu ezkertiarrak erabaki irmoak hartzen hasiak dira Fernandezen jarrera babestuz. Hala, Ekuador, Bolivia, Brasil, Kuba, Venezuela edo Nikaraguak debekatu egin die Falklands Uharteetako bandera duten barkuei portuan sartzea. Neurria “sinbolikoa” da hein handi batean, adituen ustez.\nGaraiko Aurrekariak: Videla eta Tatcher\n1980. hamarkadan Argentinan Berrantolaketa Prozesu Nazionala -diktadura militarra- azkenetan zegoen. Estatu Terrorismoan oinarritutako errepresio politikoak goia jo zuen urte horietan. Jorge Rafael Videla diktadorearen ondorengoek ezin zuten Junta Militarraren botereari eutsi. Eguneroko arazo sozial, ekonomiko eta politikoak ezkutatze aldera, eta argentinarrak batzeko asmoz, ikuskizun masiboak eskaini zitzaizkien argentinarrei, adibidez, 1978 urtean Munduko Futbol Kopa antolatu zuten –aise irabazi ere-.\nMargaret Tatcher Erresuma Batuko Lehen Ministro izendatu zuten 1979 . urtean. Erresuma Batuan garai latzak izan ziren: meatzarien grebak, Long Kesh kartzelako gose grebak eta kale istiluak aurrez bizi gabeko tentsioa eragin zuten herrialdean. Protestekin akabatzeko hartu zuen jarrera gogorrak -poliziaren jarreragatik, baina baita deialektika irmoagatik- “Iron Lady” ezizena eman zion. Tatcher-en politika ekonomiko neoliberalak, besteak beste, industria publikoak esku pribatuen eskuetara pasa zituen. Langabeziak markak hautsi zituen eta gizarte babeserako laguntzek lurra jo zuten. Lehen Ministroaren ospea gainbeheran zen.\n1832an Britainiak eskuratu egin zituen lur horiek. 150 urteren ondoren, 1982. urtean, Malvina Uharteak ia utzita zeuden. Gero eta soldadu britainiar gutxiago zegoen eremu horretan.\nArgentinako Junta Militarrak egoera baliatu nahi izan zuen; lurraldetasun afera hartu zuen aitzakian: Argentinako protesta sozialak estali nahi zituen herritarrak helburu patriotikodun gerraren babesean batuz. Hala, Argentinak uharteak berreskuratzeko ahalegina egin zuen Rosario Operazioa abian jarriz, 1982ko martxoan. Alferrik izan zen. Hasiera batean Argentinarrak uharteak kontrolpean izan zituzten -britainiarrek apenas zuten eraso bati erantzuteko soldadurik- baina, Britainiarrak ez ziren kikildu. Egun gutxian milaka soldadu, itsasontzi eta hegazkin mugitu zituzten Britainia Handitik Malvina uharteetara.\nArgentinarrak zapaldu egin zituzten. 700 soldadu hil ziren; britainarren artean, 300. Argentinarrak makurtuta itzuli behar izan ziren haien bizilekuetara. Erresuma Batuko soldaduak garaipenarekin itzuli ziren etxera.\nAberriaren aldeko gerra izan zen bi aldeentzat. Interes ekonomikoak egonagatik -lehengaien ustiaketaren etekinak dakartza, petrolioa tartean, eta Antartikako lurren jabetzarekin zerikusia izan dezake-, herritarrengan eragin patriotikoa eta bateratzailea lortu nahi izan zuen. Itotzear ziren bi agintarientzat flotagailu bakarra zegoen: Malvina Uharteetako gerra irabaztea.\nMargaret Tatcher-ek 1983an hauteskundeak irabazi zituen. “Malvina efektuak” izan zuen garaipenean eragina, alegia, Britainia Handiaren aldeko nazionalismoa puztu zen. Tatcher-en onarpen-maila ondoratuta egotetik sekulako ospea lortzera igaro zen.\n1983an hauteskundeetarako deia egin zuen Argentinako Junta Militarreko buruzagi Reynaldo Bignonek. Alfonbra azpian ezkutatu zuten gerra pasarte hura. (Iluminados por el Fuego filma, oso gomendagarria)\nargentina, Erresuma Batua, gerra, malvina uharteak, Mundua, nazioartea


Azken egunetan 14 positibo atzeman dituzte Zarautzen - Zarautz - Zarauzkohitza.eus\nAzken egunetan 14 positibo atzeman dituzte Zarautzen\nAndoni Elduaien 2020-10-13 13:40\nAraban, Bizkaian eta Gipuzkoan 529 kasu hauteman ditu Osasun Sailak. Urola Kostan 122 positibo berri detektatu ditu, ia guztiak Azkoitian eta Azpeitian.\nGaur, asteartea, eman ditu Osasun Sailak jakitera herriz herrikako PCR proben emaitzak. Urola Kosta eskualdean 122 kasu positibo hauteman ditu joan den ostiraletik atzora bitartean. Azkoitian eta Azpeitian zenbatu dituzte gehien, 49 eta 42 hurrenez hurren. Azkoitian, esaterako, zortzi kasu zenbatu zituzten ostiralean, hemeretzi larunbatean eta 11na igandean eta atzo, astelehena. 101 herritarrek eman dute positibo urria hasi zenez geroztik. Azpeitian, berriz, hiru kasu baieztatu zituzten opstiralean, hamahiru larunbatean, zortzi igandean eta hamazortzi atzo.


GIGANT Santiago De Compostelan erosi batetik € 39\nErosi gel Gigant Santiago De Compostelan\nZakila Handitzeko Gel Gigantea aspalditik ezaguna da. Baina Santiago De Compostelan eskatzeak ez du funtzionatuko, Espainiak ez baitu produktu hori farmaziei hornitzen. Paketea jaso ondoren, mezularitzari edo posta bidez ordaindu beharko diozu. Produktu bat webgune ofizialean erosi nahi baduzu, ez du denbora asko beharko.\nGigant Gel eskuragarri dago prezio merkean. Eskaera orrian, adierazi komunikaziorako telefono zenbakia eta izena. Horren ostean, kudeatzaileak laster deituko zaitu eta produktua preziorik onenean jasoko duzu. Zurekin harremanetan jarriko gara intereseko galdera guztiei erantzuteko eta galdera guztiei eskaera egiteko. Gaur egun soilik% 50eko deskontua dago, kostua € 39 da.\nNola erosi Santiago De Compostelan Gigant\nZakila handitzeko gel eraginkorrena Gigant da. Horrelako arazoren bat baduzu, aurkeztutako gelak azkar eta eraginkortasunez konpontzen lagunduko dizu. Espainiak aspalditik frogatu du sendagaiaren eraginkortasuna. Santiago De Compostelan Espainiako webgune ofizialean erosi dezakezu. Utzi eskaera bat gure webgunean eta itxaron iritzia jasotzeko. Paketea jaso ondoren, ordaindu ahal izango duzu. Erosi% 50eko beherapena. Sustapenaren baldintzak mugatuak dira.\nGigant Gelak konposizio berezia eta guztiz naturala du. Bizkortu produktu errentagarria lortzeko, erosi Espainian (Santiago De Compostela). Webgune ofizialean botika eraginkorra eskatu nahi dutenentzat, adierazi eskaera-orrian zure harremanetarako datuak Gigant € 39 beherapen prezioan jasotzeko. Ondoren, itxaron operadorearen deiari. Mezularitza zure helbidera bidaltzeko kostua beste hirietako bat izan daiteke. Mezulariak berehala bidaliko du Santiago De Compostelanera.\nGigant Santanderren Gigant Vigon\nEskatzeko Gigant Santiago De Compostelan % 50 bakoitza


Ezjakintasunaren kartografia #265 - Zientzia Kaiera\nSare kristalino baten elektroien eta bibrazio atomikoen arteko interakzioaren ondorio da supereroankortasuna. Fenomeno hau zelan ikertzen den azaltzen du Daniel Pérezek, eztainu nanoharietan interakzioa zelan ikertu duen azalduta: Electron-phonon coupling enhancement in Sn nanowires\nGiza anatomia erabat aztertuta dagoela pentsa liteke. Ezta gutxiago ere. Neurona espazial berria topatu dute. Rosa García-Verdugoren Another type of spatial neuron found\nEtorkizuneko elektronika, masiboa izan dadin nahi badugu, gaur egun erabiltzen diren eta eskasak diren lur arraroetan baino, beste zerbaitetan oinarritu beharko da. Material semieroale organikoetan, idealki. Honetan dabiltza DIPCn: Diradical character a condition for stable n-type doped organic conducting materials\nArgitalpen-data: 2019/06/08 · Atala: Dibulgazioa, Ezjakintasunaren kartografia\nBatzuetan bibliografiak urte andana ditu eta bertan dagoena xehetasunez berrikusteak saria dauka. Ahaztu ohi den oinarrizko zientzia da hori. Adibide […]\nEnergia berriztagarrien iraultzak beharrezkoa du material berriak sortzea. Horien artean dauzkagu material organiko fotovoltaikoak. Hauek, besteak beste, zelula malgu eta […]


Herri kantu tradizionalak, XIX. mendeko egileen sortak –Xenpelar, Bilintx, Iparragirre– eta 60ko eta 70eko hamarkadako euskal kantagintza berria –Iriondo, Lete, Laboa, Balentzia–. Hiru ildo horiek jamaikar oldie ikuspuntutik jorratuak: ska, rocksteady, skinhead reggae, roots pixka bat... Taldeek badakite, eta maite dute musika hori.\nEta, garrantzitsuena, hamalau musika talde batu direla 35 zigilu eta elkarterekin auzolanean lana kaleratzeko. Reggaeren maitaleak auzolana du maite.\nHemen dira –merezi du denak aipatzea– Errementarians & Sanfran Koriue, MG Banda, Skabidean, Steady Rockets, Trikoma Banda, Sound Riders, Skakeo, Tacumah, Siroko, Ama Rebel, Fermin Goñi & Agromondarrak, Jahgoikoa eta Reggaezaharra, Xiberoots eta Euskatalites. Ezagunagoak batzuk, kasik hemen baino topatuko ez ditugunak beste batzuk. Zazpi estudiotan grabatua, soinu ezberdinak proposatzen dira, estetikan bat egitea lortuz.\nKaskamutilek eta kaskaneskek erakusten dute, behin eta berriz, estereotipoen gainetik aberastasuna dela beren altxorra. Musika beltzaren lurrikara izan zen Jamaikatik, Euskal Herriaren iturriraino egiten dute salto, hainbat estilori arima bera gehituz.\nBerritzeko era ugari daudelako. Baina denek elkarbanatzen dute bat: entzuten jakitea. Belarri, bihotz eta begiekin entzutea. Komunitateari itzultzen zaio zintzotasunean. Martxan jarri Sound Systemak, Euskal Herri tropikala ez dadin izan utopia.


Sentsibilizazio-kanpaina, ekainaren 28a dela eta - - Aiaraldea.eus\nSentsibilizazio-kanpaina, ekainaren 28a dela eta\nUrduñako Udala 2020-06-24 13:35\n2020ko LGTBI+ sexu-askapenaren eta harrotasunaren Nazioarteko Egunari begira, Urduñako Udaleko Berdintasun Arloak herritarren partaidetzarako kanpaina bat diseinatu du. Parte hartu nahi duten Urduñako herritarrek honako galdera bat edo guztiak erantzun beharko dituzte:\nGizartearen zer alderdiek aldatu beharko lukete LGTBI+ kolektiboarekiko giro seguru eta errespetuzkoa lortzeko?\nZergatik aldarrikatu behar da ekainaren 28a?\nErantzunak berdintasuna@urduna.com helbide elektronikora bidal daitezke ekainaren 26a baino lehen. Jasotako mezuak Udalaren webgunean eta sare sozialetan argitaratuko dira.\nErantzunak islatzeko formatua eta teknika libreak dira. Besteak beste, testuak, ilustrazioak, marrazkiak bidaltzako aukera dago.\nEkintza honetatik kanpo geratuko dira Berdintasun Sailaren ustez genero-arrazoiengatik iraingarria izan daitezkeen mezuak, gizakiarentzat iraingarria izan daitezkeenak, lizuna edo indarkeria sustatzen dutenak, etab.


Ele gutxituak elkarlanean | Edición impresa | EL PAÍS\nEle gutxituak elkarlanean\nEuropako Hizkuntzen Urtea izan dela eta hainbat ekimen burutu dira 2001ean zehar\nGaur egun 6.000 hizkuntza mintzatzen dira munduan. Hizkuntzalarien arabera, mintzaira batek gutxienez 100.000 hiztun behar ditu bizirauteko, eta azken urteotan hamar hizkuntza galtzen ari dira urtero mundu osoan.\nHizkuntz aniztasuna babestu beharreko ondarea dela hitzetik hortzera entzun dugu joan zaigun urtean. Izan ere, Europako Batasunak 2001. urtea Europako Hizkuntzen Urtea izendatu zuen, eta horren harira hainbat ekimen bultzatu da. Oro har, hizkuntza gutxituak dituzten herrialdeetako hizkuntz arduradunen arteko komunikazioa eta elkarlana bultzatzea izan du xede iazko Europako Hizkuntzen Urteak. Europako Batasunak eta Europako Kontseiluak antolatutako hizkuntzen urteak helburu argiak zituen; eleaniztasuna bultzatzea, hizkuntzen ikaskuntza sustatzea eta hizkuntzen irakaskuntzari eta dagokien ikaskuntzari buruzko informazioa bildu eta zabaltzea. Ildo horretan, iazko otsailean Dublinen hizkuntza gutxituetako ehunka erregioetako arduradunekin egindako estreinako mintegiak eman du fruiturik. Eusko Jaurlaritzaren ordezkaritza ere bertan izan zen euskararen egoera Europako gainontzeko hizkuntzen aurrean ezagutarazteko. Lorea Bilbao, Eusko Jaurlaritzaren Hizkuntza Politikarako sailburuordetzan Euskara Sustatzeko Zuzendariaren hitzetan, bilera emankorra izan zen oso: 'lehenengo urratsa izan da, gure artean elkar ezagutzeko eta Europan dauden 43 hizkuntza gutxituen egoera ezagutzeko. Izan ere, egoera oso diferentea da lurraldearen arabera. Badaude lurralde batean hizkuntza gutxituak direnak eta beste lurralde batean nagusiak direnak, eta behin-behineko eskubideak onartu barik dituztenak'.\nHala, euskararen kasua bitxia egin zitzaion bati baino gehiagori, 'nor bere lurraldean hizkuntza gutxitua izatea deigarria delako, euskara bere eremuan gutxitua delako'. Hizkuntza gutxituen arazo nagusia normalizazioa bada ere, aurrerapauso handiak eman direla iritzi dio Lorea Bilbaok. Batzuren ustez urte sinbolikoa izan den arren, Europako Batasuna hizkuntzei begira jartzean 'hizkuntza gutxituen egoeraren aurrean erantzuteko borondatea' agertu duela dio Lorea Bilbaok. 'Jendea inoiz baino gehiago batu da, eta ekimen dezente jarri da martxan. Europan momentuz ez dago aurrekontu partida berezirik hizkuntza gutxituen alde eta hori lortzeko lanean hasiko gara'. Besteak beste, iaz sentsibilizazio kanpaina bat jarri zuen martxan Jaurlaritzak hizkuntza aniztasuna bultzatuz euskara gainontzeko hizkuntzen parean jarriz eta 'gure hizkuntzarekiko egon daitekeen ideia folkloriko eta estereotipoetatik aldenduz'.\nNorberaren hizkuntza ez ezik beste mintzaira batzuen ikastea bultzatzeko asmoarekin Hizkuntzen Europako Eguna izan zen pasa den irailaren 26koa. Egun hartan, Kontseiluko zuzendaritzak adierazpen publiko bat egin zuen Europako legediak euskararen diskriminazio konstituzionala gainditu behar duela aldarrikatuz. Euskarak dagokion lekua lor dezan hizkuntzen arteko berdintasuna, hizkuntz eskubideak errespetatzea eta euskarari arlo guztietan lehentasuna ematea ezinbestekoa dela adierazi zuen.\nHizkuntzen urtearen harira, Europan zehar informazio-kanpaina egin da eta Hizkuntzen Urte Europarraren helburuak bultzatzeko sustapen neurri bereziak jarri ditu abian Europar Batasunak. Hauen artean aipatzekoak dira, besteak beste, interneten paratutako orria hizkuntza gutxietako ordezkariek elkarren berri izan dezaten, argitalpenak, hainbat erakusketa zein ekitaldi, Europa mailako sariketak eta txokoz-txoko antolatu diren sentsibilizazio kanpaina bereziak. Bide horretan, Eusko Jaurlaritzaren Hizkuntza Politikarako sailburuordetzak 'esanak esan: euskara' lemapean kanpaina jarri zuen martxan. 'Ezin dugu ahaztu Europan Estatuko hizkuntza nagusiaz aparte, ia 401 milioi pertsona direla eremu urriko hizkuntzaren bat hitz egiten dutenak', azaldu du Lorea Bilbaok. Xabier Mendiguren Kontseiluko Idazkari nagusiaren aburuz, baina, 'Hizkuntzen Urte Europarra deitu den hori, Europar Batasuna osatzen duten estatuen hizkuntza ofizialen urtea izan da nagusiki. Izan ere, erakunde ofizialek ildo horri jarraituz antolatu baitituzte hainbat ospakizun eta ekitaldi desberdin'.\nHala, erakundeek hizkuntza aniztasuna bultzatzeko 'urrats narbamenik egin ez dutela' eta horregatik horrelako urteen eraginkortasuna 'erlatiboa' dela gaineratu du. Europako Batasunean 43 hizkuntza gutxitu daude, eta Tom Moring EBko hizkuntza gutxituen bulegoko idazkari nagusiaren hitzetan, euskara ere oraindik galtzeko arriskuan dago.\nHurrengo urratsa, otsailean\nHizkuntzen urtea igarota, balorazio baikorra egiten du Jaurlaritzak. Euskararen normalizazioa lortze bidean 'hizkuntza politika egokia' bultzatzearen alde agertu da Jaurlaritzako Euskara Sustatzeko arduraduna. Izan ere, 'iaz euskarak Nafarroan jasan zituen erasoak guztion ahotan izan baziren ere, eta salatu behar diren arren, beste egoera batzuk ere neurri berean salatu beharko genituzke. Isilean gelditzen direnak, neutralagoak direnak. Alegia, euskararen alde ez kontra egiten dutenak, horrek ere hizkuntzaren atzerapausoa baitakar berarekin'. Zentzu horretan, 'diskriminazio positiboaren politika' azpimarratzen du Lorea Bilbaok. Kontseiluaren iritziz, urte 'gazi-gozoa' izan da iazkoa. Xabier Mendigurenen ustez, euskarak ez dauka etorkizuna ziurtatua, 'hainbat gizarte arlotan ez da ia urratsik egin. Hala ere, gizarteak euskararen aldeko apustua adierazi du, eta , beraz, neurri eraginkorrak hartuz gero, euskararen normalizazioan aurrerapen garrantzitsuak egiteko moduan gaude'. Hainbat arlotako aldaketa ezaren arren, 'euskararen aldeko lanak indar handiz jarraitu du aurrera. Kontseiluaren nazioarteko ekimenetan garbi ikusi dugu Europan hizkuntza gutxituen babes eta sustapenaren aldeko jarrera nagusitzen ari dela eta horrek etorkizunari itxaropenez begiratzeko kemena eman behar digu'. Iaz Dublinen burututako bilkuran hizkuntza gutxituak dituzten herrialdeetako hizkuntz arduradunen arteko komunikazioa sortu bazen, orain ordezkari horiek elkarrekin lan egiten ikasteko garaia da. Bilera hark aurreneko hartuemana finkatzeko balio izan du eta dagoeneko beste mintegi bat prest da, hizkuntza gutxituen inguruan eztabaidatzeko. Oraingo hau Palman egingo dute, datorren otsailean. 'Estatu mailako hizkuntza gutxituetako hainbat ordezkari bilduko gara, eta Eusko Jaurlaritzarentzat inportantea izango da bilera. Dublinen izan ziren Europako hizkuntza gutxituetako ordezkariak ere bertan izango dira. Halaber, uharteetako hizkuntzen egoera ere aztergai izango da. Europako Hizkuntzen Urtearen bigarren urrats gisa dakusagu'.


Descubriendo Donostia a "vista de drone" (vídeo) Descubriendo Donostia a "vista de drone" (vídeo)\nHome Turismoa Donostia ezagutu “drone begiz” (bideoa)\nDonostia ezagutu “drone begiz” (bideoa)\nEuskal Souvenirs-eko gure lagunei esker bideo bat aurkitu dugu non goza dezakegun Donostia/San Sebastián paregabeaz, txori begiz (edo beharbada hobe litzateke esatea drone begiz).\nBerriro ere arauak urratu ditugu, eta gure webgunean bideo bat sartu dugu, ez nazioarteko albiste delako, baizik eta bideoa oso gustuko dugulako, izan ere Euskaldunen Herriko irudi sinestezinak erakusten dizkigute. Ziur gaude gure irakurleek barkatuko digutela.\nSergio Laburu-ren bideoko lanaren irudi bikainek ez dute azalpen gehiagoren beharrik. Beraz, goza itzazue.\nBada akats larri bat bideo honetan, aipatu nahi duguna: laburra da, gutxi antzean geratzen da\nPrevious articleDelhi-ra gonbidatu dute Bilbo, honen hiri-eraldaketa azaltzeko


2018/12/15 :: 19:39\n2017/03/22\tZure eskubideak\nInfo Puntua, ikus-entzunezkoak, solasaldia, kalejira Alde Zaharretik... Bilboko Areatzan, hainbat jarduera egingo ditugu Ostiral Duinak dinamikaren baitan, 16:30etik aurrera. Hain zuzen ere, LAB elkarguneak antolatzen ari da Euskal Herriko hainbat txokotan, kapitalismoak eragindako gaitzari aurre egiteko. Bilbora iritsiko da oraingoan, eta mahai inguru interesgarri bat proposatuko dugu, besteak beste: "Prekarietatearen milaka aurpegi" leloarekin, hain justu. Prekarietatea errealitate desberdinetatik azaleratuko dugu; langabe, etxeko langile, gazte eta aniztasun funtzionala dutenen begietatik.


Elkar Hezi ikastetxeak hainbat ekintza eta hitzaldi antolatu ditu abendurako - Oñati - Goiena.eus\nElkar Hezi ikastetxeak hainbat ekintza eta hitzaldi antolatu ditu abendurako\nMiren Arregi 2007-12-05 10:48\nElkar Hezi ikastetxeak, abenduan zehar gauzatuko diren hainbat ekintza, ikuskizun eta hitzaldi antolatu ditu. Besteak beste Gobernuz Kanpoko Erakundeen hitzaldiak, Gorakada taldearen Robin Hood ikuskizuna edota Gabonetan ohikoak diren ekintzak. Hitzaldiak abenduaren 13an hasiko dira. Egitarau beteaz gozatu ahalko dute, Elkar Heziko ikasleek abenduan zehar.\nGobernuz Kanpoko Erakunde desberdinen lana ezagutzeko aukera eskainiko dute. Hitzaldiak abenduaren 13an hasiko dira.\nFelix Baltistan Fundazioaren hitzaldia da Elkar Hezik abendurako antolatu dituen ekintza guztietatik lehenengo egingo dena.\nFelix Baltistan Fundazioaren lanak, Matxuluko herritarrei garatzen laguntzeko azpiegiturak eta baliabideak eskaintzean datza; Matxulu eta inguruko herrietako biztanleei laguntzen die fundazioak, haien eguneroko bizitzako oinarrizko premiak hobetzen saiatuz; hezkuntza, nekazaritza, azpiegiturak...\nFelix Baltistan fundazioaren gaineko hitzaldia abenduaren 13an izango da 11:00ak eta 12:30ak bitartean, Elkar Heziko Lehen Hezkuntzako aretoan. Hizlaria Alberto Iñurrategi da eta Matxuluko ureztatze sistema berriaren gainean jardungo da.


Terapia genikoak kalteturiko maneiuak zuzendu eta eraldaturiko gen edota geneak beste osasuntsu batzuengatik ordezkatzeko asmoa du. Zailtasuna eragingo du barnebilduta dauden mutazio eta gen kopuru handiak.\nAkasdun gen kopuru handi bat izango da Erretinosi Pigmentarioaren (RP) eragilea. Mundu osoko ikerkuntza talde ezberdinak genetika arloko oker hauek zuzenduko dituzten teknikak garatzen saiatzen ari dira.\nAkasdun gen bat edo bi jaraunstearen arabera Erretinosi Pigmentario forma desberdinak existitzen dira, oinordetza patroiaren arabera finkatuko delarik erretinosi mota.\nOro har, bi gen akasdunek eragindako Erretinosi Pigmentario tipoetan (bata aita eta bestea amarengandik jarauntsia), hau da, RP Autosomiko Atzerakorra, jakina da normalki gen hauek ez dutela funtzionatzen edota beraien eginkizunak oso murriztuak dituztela. Ikerlariak erretinako zeluletara gen osasuntsuak igortzeko betebeharra duen birus “inokuo” edo bektore bat erretinan injektatzen duen teknikak garatzen ari dira, hauen eginbeharra izango delarik akasdun geneak beste batzuengatik ordezkatzea. Espero da horrela gen ordezkatzailea jasotzen duten zeluletan funtzio normalaren berezarpenera zuzentzea. “X”-ri loturiko Erretinosi Pigmentariorako terapia geniko potentziala RP Autosomiko Atzerakorretarako deskribaturikoaren oso antzekoa da.\nErretinosi Pigmentarioa akasdun gen bakar batek eragiten duen kasuetarako, RP Autosomiko Menderatzailea, kontrajarria badirudi ere tratatzeko zailagoa da. Orokorrean mota honetako RPtan edo akasdun geneak existitzen den genearen kopia normalaren eginkizuna uzkurtu/inibitzen du (efektu “menderatzaile ezezkorra”) edo akasdun geneak proteina sortzeari uzten dio eta kopia osasuntsua ez da nahikoa bera bakarrik erretinako zelulei beharrezkoa hornitzeko(“haplourritasuna”). Horregatik, gaixotasun autosomiko menderatzailerako terapia genikoak garatzeko, beharrezkoa da ezartzea akasdun geneak gaixotasuna eragitearen mekanismoak (“menderatzaile ezezkorra” edo “haplourritasuna”). Mekanismo menderatzaile ezezkor batek eragindako gainontzeko RPn kasuetarako genearen akasdun kopia isildua izan behar da, hots, moduren batean eginkizun/funtzioa deskonektatu behar du erretinako zelulak kaltetzen jarraitzeko aukerarik ez izateko edota beste gen normalaren funtzioa anulatzeari uzteko. Gaur egunean oraindik erronka handia da genea modu ziur eta eraginkor batetan “isiltzea” lortzea. “Haplourritasuna” arazoa den egoeretan terapia errazagoa da akasdun genearen ordezkapena osasuntsu den batengatik sartua izan behar denean betekizun normala berezartzeko.\nEgunean erretinako jaraunspenezko gaixotasun autosomiko atzerakorrak tratatzeko estrategia gehiago ari dia garatzen. Gaixotasun hauen tratamendurako egindako lehenengo saiakera klinikoaren hasierako emaitzak oso itxaropentsugarriak dira.


Euskaltzaindiaren “Hitz-elkarketa” argitalpenak eta atal berria | Euskal Gaiak\nEuskaltzaindia, Ikerketa, Liburutegia\nEuskaltzaindiaren “Hitz-elkarketa” argitalpenak eta atal berria\n4 uztaila, 2014 Euskal Gaiak\tUtzi iruzkina\nMiren Azkarate, Jon Artza, Andres Urrutia eta Elixabete Perez Gaztelu.\nGaur, uztailaren 3an, Euskaltzaindiak atal berri bat zabaldu du interneten, bere webgunean. “Hitz-elkarketa” du izena eta “Hiztegiak eta corpusak” atalaren barruan kokatu da. Hemen kontsulta daiteke.\nBertan jaso dira LEF batzordeak (Lexiko Erizpideak Finkatzeko batzordeak) hitz-elkarketaz egin dituen lau lanak. Urteak behar izan dira horiek guztiak jendearen eskura jartzeko. Merezi izan du, baina: “Bitartean -Miren Azkarateren hitzetan- eskuratu ditugun teknologia berriei esker, beste modu bateko argitalpena duzue esku artean. Eta hamar mila adibide baino gehiago eskura”.\nLau lan, beraz, LEF batzordeak egindakoak, hitz-elkarketaren gaia sakonki jorratzen dutenak. Horietako hiru -Hitz-Elkarketa/1 (1986), Hitz-Elkarketa/3(1991) eta Hitz-Elkarketa/4 (1992)- eskura zituen erabiltzaileak paperezko edizioan, baina ez zegoen bertsio elektronikorik. Orain PDF formatuan ere kontsulta daitezke, webgunean.\nLaugarren lana, Hitz-Elkarketa/2 izenekoa, argitaratu gabe zegoen orain arte. Horren edukia, beraz, lehenbiziko aldiz eskaintzen da, hiru bertsiotan: modu interaktiboan, ordenagailuan nabigatzeko; PDF formatuan; eta ePub bertsioan -Euskaltzaindiak lehendabiziko aldiz eskaintzen du lan bat modu horretan- irakurgailu elektronikoetara jaitsi eta bertatik nabigatzeko. Lana Miren Azkarate euskaltzain osoak eta Elixabete Perez Gaztelu euskaltzain urgazleak prestatu dute.\nEurekin batera, gaurko aurkezpenean Andres Urrutia euskaltzainburua eta Jon Artza Euskaltzaindiko Argitalpen zerbitzuko arduraduna izan dira. Lauron artean, lanaren nondik norakoa azaldu dute, adibideak jarriz eta zehaztasun teknikoak eskainiz. Hona ekarri ditugu Miren Azkarateren eta Elixabete Perez Gazteluren hitzak, eta baita aurkezpenean erabili den material grafikoa ere.\nElixabete Perez Gaztelu lankidearen aurkezpeneko hitzak hemen irakurri daitezke.\nAurreko sarreraEuskal komunikazio-eremua: ikerketa eta ekintzarako gure bideen bila.Hurrengo sarreraHasi dugu 2014-2015 ikasturtea


Elkartasun tonbola Gabon gauean | Orioko Herri Ikastola\nElkartasun tonbola Gabon gauean\nAurten ere, urtero bezala, Orioko ikastolako DBH4ko ikasleok antolatutako Elkartasun Tonbola ospatuko da Gabon egunean. Badira urte batzuk antolatzen hasi ginela, eta jendeak harrera bikaina egin izan dio. Aurten, gainera, leku berrian jarriko dugu tonbola: Ikastola aurreko zabalgunean.\nTonbolan eskuragarri egoten diren sariak, dendaz denda eta tabernaz taberna pasa eta bertakoek borondatez emandako opariak bilduta lortzen ditugu. Aurten ere Orioko komertzioei laguntza eskatu beharrean gaude. Izan ere, beraien eskuzabaltasunari esker antolatu dezakegu tonbola.\nTonbolaren bidez lortutako irabaziak, bi zatitan banatzen ditugu: irabazien erdia, martxoan egingo dugun Ikasketa Bidaia finantzatu ahal izateko, eta beste erdia, berriz, Rwandako Gihara herriko eskolara bidaltzen dugu, bertan ezinbestekoa duten materiala erosi ahal izateko. Horregatik deitzen zaio Elkartasun Tonbola.\nBesterik gabe, gure eskerrik beroenak urtero hau guztia aurrera eramaten laguntzen diguzuen guztiei.\nOrioko Herri Ikastolako DBH 4ko ikasleak


Nola lortu dibortzioa - dibortziatzeko urratsak - Dibortzio Prozesua\nEzkontzan Intimitatea Hazteko Aholkurik OnenakEtxeko Indarkeriari Eta Gehiegikeriari Aurre Egiteko AholkuakKoronabirusa (Covid-19InspirazioaFamiliaren Finantza PlangintzaGurasoak Eta Ezkontza Orekatzeko AholkuakEzkontza TerapiaOndare PlangintzaHaurren Zaintza Eta LaguntzaOsasuntsuentzako Ezkontza Aholkuak\nNagusia / Dibortzio Prozesua / Nola lortu dibortzioa?\nDibortziatzeko erabakia hartzea dibortzio ororen urrats garrantzitsuena da. Larria da eta zure ezkontza amaitzeko prest zaudela esan nahi du. Erabaki hau argia izan daiteke askotan, beste batzuetan ez. Prozesu legala eten daitekeen arren, hartzeak emozio kargatu, konfiantza hautsi eta bestelako arazoak sor ditzake. Horrela, oso garrantzitsua da dibortzio prozesua ez hastea zure ezkontza amaitu nahi duzula erabat ziur egon arte.\nLegezko dibortzio prozesua hastea erabaki baduzu (a ezkontza desegitea ), garrantzitsua da prozesua ondo ulertzea. Oso gomendagarria da partikularrek baimendutako familiako abokatu baten orientazioa bilatzea prozesuan laguntzeko. Badira zenbait momentutan salatzaileak, demandatuak edo bi alderdiek dibortzio prozesuan beren burua ordezkatzea hautatuko dutenak. Hori gertatzen denean, hau da ' pro se ' edo “ pro pertsonan ”.\nFamilia Legeak eta Prozedurak oso konplexuak dira. Dibortzioa normalean oso kargatutako eta emoziozko prozesua izan ohi da, gizabanakoak argi pentsatzeko eta lasaitasuna mantentzeko duen gaitasuna oztopatu dezakeena. Norbanako batek bere burua ordezkatzea aukeratzen duenean, garrantzitsua da ulertzea auzitegiak normalean ez duela inolako etenik edo latituderik emango legeak eta prozedurak ez ulertzeko edo aplikatzeko . Horrela, dokumentu garrantzitsu bat aurkezteko epea galtzen baduzu, aurka egiteko aukera galtzen baduzu, galdeketa bati erantzuteko edo dibulgazio eskaerari erantzuten ez badiozu; epaileak ziurrenik ez dizu bigarren aukerarik emango eta prozesua eteten duen egoeretan edo saihestu daitezkeen arazoak sortzen ditu, gizabanakoa mespretxatuta aurki dezake.\nEstatu Batuetan antzeko urratsak, prozesuak, prozedurak eta legeak badaude ere, egoera gehienetan zure estatuko legeak izango dira zuk jasan beharrekoak. Hori bai, ondorengoak dibortzio prozesuarekin lotzen diren urratsak islatzen ditu:\n1. Dibortziorako eskaera\n2. Eskaerari erantzuna\n3. Dokumentuak hornitzea\n4. Agiriak artxibatzea\n5. Aldi baterako aginduak\nDibortzioan dauden alderdiek beren arazoak konpontzeko aukera ere izango dute, eta hori posible denean, jarraitu nahi den norabidea da. Auzitegiek alderdiek beren desberdintasunak konpontzera bultzatzen dituzte, norberaren kontuak baitira eta ezkontza bakoitza desberdina baita. Akordioa lortzen ez bada, alderdiek epaileak jasaten dituzte, alderdiak ezagutzen ez dituena, legeak legeak eta prozedurekin bat datozenak eta egokienak direla deritzoten moduan aplikatzeko. Hori gertatzen denean, bi alderdiak haserre, larrituta eta garaituta sentitzeko aukerak nabarmen handitzen dira. Arazoak konpontzea ere gomendatzen da, denbora eta dirua aurreztu baitaitezke; ziurrenik asko eta garestia izango da & hellip; konponbidea lortu ezean.\nDibortzio prozesuan parte hartzen duten urratsak\nDibortzioaren azken urratsa desegitearen judizioa da eta, oro har, honako hauek lortzen da:\n1. Benetako lehenetsia (hori Eskabidea aurkezten denean, beste alderdiak erantzuten ez duenean, alderdien arteko akordiorik ez dago eta dibortzioa amaitzeko eskatzen zaio auzitegiari).\n2. Hitzarmenarekin lehenetsitakoa (hori gertatzen da alderdiek dibortzio akordioak zehazten dituen idatzizko dokumentua exekutatzen dutenean eta epaileari hitzarmen horretan oinarritutako epaia sartzeko eskatzen diotenean).\n3. Inpugnatu gabea (hor artxibatzen da erantzuna / erantzuna eta bi aldeek hitzarmen idatzia gauzatzen dute).\n4. Auzitegiko Salaketa (hori gertatzen da auzitegiari kasuan kasuko aginduak emateko eskatzen zaionean eta, ondoren, agindu horien arabera epaia ematen duenean).\nEpaitegiak bere zuzendaritza izan ondoren, dibortzioa behin betiko bihurtzen da epaileak epaia sinatzen duenean eta epaia sartzeko oharra epaileak gauzatu eta artxibatzen duenean.\ndesleialtasun emozionala berreskuratzea\nnola jakin ezkondu zena aurkitu zenuen


Udal zerbitzuetan oporrik ez abuztuan - Usurbil - Noaua.eus\nUdal zerbitzuetan oporrik ez abuztuan\nNoaua Aldizkaria 2020-07-28 09:24\nEzohiko uda biziko dugu aurten eta horren isla dira baita udal zerbitzuak. Abuztuan ez dute oporrik izango. Konfinamenduak udaberrian beharturiko itxierek eta egun bizi dugun ezohiko testuinguruak zabalik mantenduko dituzte aurten besteak beste, Sutegi udal liburutegia edota Oiardo Kiroldegia.\nUsurbilgo Udaletik berri eman dutenez, udal zerbitzu guztiek martxan segiko dute datorren hilabetean, abuztuan. Gogoan izan, covid19-aren eraginez udaberri partean izan genuen konfinamenduak zenbait udal zerbitzu ixtea ekarri zuen. Horrekin eta bizi dugun ezohiko testuinguru honetan, aurreko urteetan uda partean itxita aurkituko genituzkeen hainbat gune oraingoan irekita egongo direla iragarri du Udalak.\n"Udal-zerbitzu guztiak martxan izango dira abuztuan. Ohiko testuinguruan, kiroldegia, esaterako, itxi egingo lukete oporraldiengatik. Liburutegia ere barneko lanak egin ahal izateko itxi ohi dute, lau bat egunez. Aurten, aldiz, konfinamenduan itxita egon direnez, ez ixtea erabaki dute".\nAurreko urteetan udako oporraldia bideratu izan ohi dute hainbat lan egiteko; aurtengoan, konfinamendu garaia baliatu zuten horretarako. "Kiroldegiaren kasuan, abuztuko oporraldia aprobetxatu ohi zuten igerilekuen urteroko mantentze lanak egiteko; aurten, ordea, itxialdia aprobetxatu dute zeregin horietarako. Dena den, udan ere zita hartzea beharrezkoa izango da kiroldegira sartu ahal izateko. Liburutegian ere, antzera: barne lanak egin dituzte konfinamendu garaian, eta, beraz, abuztuan ez dute itxiko. Gizarte zerbitzuek ohiko ordutegiari eutsiko diote", berri eman du Udalak.\nAstelehenetik ostiralera, 08:00-14:00\nAstelehenetik ostiralera: 07:00-12:30 eta 15:30-20:00\nLarunbat, igande eta jaiegunak: 09:00-13:00\nLiburutegia (irailaren 7ra arte):\nAstelehenetik ostiralera, 09:30-14:00\nAstelehenetik ostiralera, 09:00-14:00


Irekia Eusko Jaurlaritza - Gobierno Vasco :: Peruko gobernuburua Euskadira etorriko da harreman instituzionalak eta komertzialak estutzera\nPeruko gobernuburua Euskadira etorriko da…\nLehendakariak harrera-ekitaldi ofiziala du hurrengo asteartean Ajuria Enean\nPeruko Ministroen Kontseiluko presidente Juan Jiménez Mayor Euskadira etorriko da hilaren 28an, asteartea, bere herrialdeko ordezkari-talde batekin batera. Bidaiaren helburua erakunde politiko eta ekonomiko gorenekin elkarrizketak izatea da, Euskadiren eta Peruren arteko lankidetza-harremanak sendotzeko.\nPeruko gobernuburuarekin batera etorriko dira Kanpo Merkataritzako eta Turismoko ministro Junto Luis Silva, eta Plangintzarako Erakunde Estrategikoko (CEPLAN) buru Carlos Anderson.\nBisitak hilaren 29ra arte iraungo du eta kutsu ekonomiko handia izango du. Topaketa Eusko Jaurlaritzak antolatu du, Kanpo Harremanetarako Idazkaritza Nagusiaren bitartez.\nBisita hasteko, hurrengo asteartean harrera-ekitaldi ofizial bat antolatuko du Iñigo Urkullu lehendakariak lehen ministroarekin eta ordezkaritzako kideekin, Ajuria Enea jauregian. Ekitaldiaren ostean, Eusko Legebiltzarreko buru Bakartxo Tejeríarekin elkartuko dira.\nJarraian, delegazioak berak hala eskatuta, Arabako Parke Teknologikora egingo dute bisita Euskadiko Parke Teknologikoen Sarea ezagutzeko asmoz eta CIC Energigune ere bisitatuko dute.\nArratsaldean, ordezkaritza Elgoibarko Makina Erremintaren Institutuaren instalazioak ikustera joango da, eta han bertatik bertara ezagutuko dituzte lanbide-heziketako ikastetxeen eta enpresen arteko harremanak, teknologia aurreratuak eta zentro horietan nola erabiltzen duten berrikuntza ETEei laguntzeko.\nAsteazkenean, hilak 29, Peruko gobernuburuak eta Kanpo Merkataritzako eta Turismoko ministroak jardunaldi batzuk inauguratuko dituzte Bilbon. Jardunaldien helburua enpresa-elkarteetako 80 ordezkariei, merkataritza ganberei eta gizarte eragileei beren herrialdeak eskaintzen dituen negozio- eta inbertsio-aukerak azaltzea izango da, bai eta euskal enpresentzat zer sektorek duten interes berezia jakinaraztea ere. Jaurlaritzak aukeratzat hartu du Peruko Gobernuko ordezkarien bidai hau, ekonomia eta merkataritza arloan harremanak eta lankidetza estutzeko abagune izango baita.\nPeru Hego Amerikako herrialde handienetan hirugarrena da, Brasilen eta Argentinaren atzetik. Hedapen-prozesuan dago bertako ekonomia, eta inbertsio aukerak eskaintzen ditu hainbat sektoretan: energia, azpiegiturak, ura eta saneamendu petrokimikoa, telekomunikazioa, trenbideak, portuak eta aireportuak, eta matzaritzarako zerbitzuak. Horiei esker, Euskadiko enpresen nazioartekotze-prozesuan aintzat hartu beharreko herrialdea da Peru.\nEuskadiren esportazio-rankinean, Peru 52. lekuan dago, guztizko 52.433 mila euroko zenbatekoarekin. Inportazioei dagokienez, 20. lekuan dago, 159.406 euroko zenbatekoarekin.\nJuan Jiménez Mayor, jefe Gobierno Perú\nPeruko Lehen Ministroak SPRIk antolatutako “Peru, negozio eta inbertsio aukerak” jardunaldian parte hartu du\nLehendakariak Jose alberto Mujica Uruguaiko presidentea hartuko du\nEuskadi eta Uruguai, loturak indartzen


Otxabu - Wikipedia, entziklopedia askea.\nMakinan erabiltzeko otxabua.\nOtxabua metalgintzan erabilitako ebaketa tresna bat da. Aurretik mekanizatutako zuloak zabaltzeko erabiltzen da, marruskadura bidez materiala apurka kenduz, zuloari prezisiozko akabera emateko.\nEskuz erabiltzeko otxabu doigarria.\nOtxabu mota asko daude:\nMakina batean (adibidez tornuan) erabiltzekoak.\nZabalgarriak: luzeran zenbait erreten dituzte, torloju baten bidez diametroa zabaltzea edo estutzea ahalbidetzen dutenak.\nHaien gogortasunarengatik eta lanaren ezaugarriengatik, otxabuak aldi batean material gutxi kentzeko pentsatuak daude.\nEbaketa ertzen norabidea erlojuaren norabidean edo kontrakoan izan daiteke, egin beharreko zuloaren ezaugarrien arabera.\nErabilpen eta mantenu egokiarekin, otxabu batek 30.000 bat zulo doitzeko erabil daiteke.\nOtxabu doigarria; egokitzeko sistemaren detailea.\nBeste ebaketa erremintak bezala, otxabuak multzo handi bitan bereiz daitezke:\nTratamendu termikoa (aroa eta iragotzea) izan dutenak: normalean aleaziozkoak dira.\nGogorrak: normalean wolfram karburozkoak.\nBien arteko aldea, batez ere, beroaren aurrean duten portaeran datza. Material gogorrezkoei mekanizatuan sortutako beroak ez die asko eragiten, baina hauskorrak dira. Tratamendu termikoa izan dutenak, berriz, askoz ere baldintza gogorragoetan erabil daitezke.\nOtxabuaren egituraren eskema.\nOtxabuen atal nagusiak:\nKirtena: zilindro forma izan dezake (eskuz otxabatzeko edo kalibratzeko erabiltzen direnak), eta kono forma (zuloak mekanizatzeko).\nGorputza: ebaketa egiteko ertzak dituena, paraleloak edo helikoidalak.\nMuturra: kono forma leunarekin, sarrera leuna eta zentratua izan dadin. Parte garrantzitsuena da, ebaketa nagusia egiten duelako (gorputzeko ertzek berdindu eta leundu baino ez dute egiten).\nMakina-erremintetan, otxabuek normalean enkaje mota hauetako bat izaten dute: konoa, borobila, edo borobila erretenarekin.\nEskuzko otxabuak karratu batean amaitzen dira, eta horrek deflektore batekin erabiltzeko aukera ematen du.\nPrezisiozko emaitza lortzeko, otxabaginak hainbat faktore kontuan hartu behar ditu: otxabuaren materiala eta diseinua, otxabatu beharreko piezaren materiala, tenperatura, iraultza-abiadura, makinaren edo erabiltzailearen mugimendua...\nOtxabua norabide bakarrean irauli behar izaten da, ertzak kamustu ez daitezen.\nLikido freskagarria erabiltzeak (taladrina) prozesua hobetzen du, berotzea ekiditean eta ebaketa-abiadura handituz.\nEskuarki, otxabutzeko taratulu euskarri bat erabiltzen da; halere, tornuak edo mekanizatu-sistemak ere erabil daitezke. Pieza immobilizaturik egon ohi da, otxabua mugitzen den bitartean.\nAluminiozko eta letoizko piezetan otxabatuak oso ondo mekaniza daitezke. Burdinurtua, altzairu biguna eta plastikoan ere emaitza ona izaten da. Altzairu herdoilgaitzak, berriz, zailtasun handia du eta mekanizatzean gogortzeko joera du.\n↑ «Eskuzko Otxabuak» www.izartool.com (Noiz kontsultatua: 2019-07-26).\n↑ «Makinako Otxabuak» www.izartool.com (Noiz kontsultatua: 2019-07-26).\n↑ «Makinako otxabu kofadunak | LATZ» LATZ Ebaketarako erramintak (Noiz kontsultatua: 2019-07-26).\n↑ «Engine Valve Guide Reamer - Custom Reamers» www.calvalves.com (Noiz kontsultatua: 2019-07-26).\n↑ a b (Ingelesez) Reamer. 2019-07-09 (Noiz kontsultatua: 2019-07-26).\n↑ «Otxabukaterako erreminta estandarrak | LATZ» LATZ Ebaketarako erramintak (Noiz kontsultatua: 2019-07-26).\n↑ (Ingelesez) «Reamers - ASME» www.asme.org (Noiz kontsultatua: 2019-07-26).\n↑ «otxabagin | Eibarko euskara» www.eibarko-euskara.eus (Noiz kontsultatua: 2019-07-26).\n↑ a b «Reamer Study» www.calvalves.com (Noiz kontsultatua: 2019-07-26).\nOrriaren azken aldaketa: 15 iraila 2020, 16:02.


2+2=5? -> MATE + MATE = LITERATURA?: OTSOAK ENKANTEAN\nOihu egitearen enkantua. Edo isilik egotearena. Isilik egoten jakin eta oihu egiten asmatzen ez denean, sentitzen den zera hori. Izan daiteke zulo, sare, amildegi edota katea. Izan daiteke gaizki emandako pauso baten erori beharra, edo ibiltzen ikasi behar duela jakin duen umearen presioa.\nArrain heriotzak umeldu berriaren usainpean dena izan daiteke oihu eta dena izan daiteke isiltasun. Euro ziztrin batzuen olatu aldiak kresalari jartzen dio prezioa. Itsasoa ez dago salgai oihukatu zuen hark ere ez omen zekien igerian.\nAkaso geure buruak itotzen ikasten dugun egunean, asmatuko dugu benetan arnasa nola hartu behar dugun.\nAFORISMOA: "Zazpi antxumeak, hiru txerritxoak eta amona jan nahi izan zituen otsoa bera da?"\nSar zaitezte ordulari baten barnean eta begiratu. Begiratu ipuinek nola mozorrotzen dituzten denboraren masaila gorriak. Sar zaitezte ordulari baten barnean eta begiratu. Begiratu lastozko etxeak zergatik bukatu zuen errotariaren irin artean, ahotsa fintzeko arrautza puskatuekin jolasean ibili ondoren. Sar zaitezte ordulari baten barnean eta begiratu. Begiratu. Begiratu ezean ez baitago sinesterik amona batek hain belarri handiak izan ditzakeenik.\nIpuinak ulertzeko entzuten baino begiratzen jakin behar da.\nbizkarrean bi begi\nNi, Irati orain 16:08\nJon 5 de septiembre de 2012, 14:28\nHaikua, aforismoa, enkantea, enkantua. Irailarekin batera etorri dira zure idatziak, eta ni behintzat egarri nintzen.\nIpuin guztietako otsoa bat eta bera bada, ez du nolanahiko enpatxua izango. Zure asteroko berrien zain, besarkada bat.\nUdako emozioak (emozioetako batzuk)\nAL (EL) BORDE DE CADA DÍA\nZozoa eta belea kimera bila\nASKO NAZKARIK EMAN GABE\nITAKA (Koldo Zubeldia_2012-9-8)\nNekeak xextrarako gogorik ez duenean...\nALBERTO ETA JUAKIN


“Zenbat karpeta daude tiraderetan gordeta, AHT edo bestelako kontu ezkutuez?” | Zuloan\nHasiera » AHTren aktualitatea » “Zenbat karpeta daude tiraderetan gordeta, AHT edo bestelako kontu ezkutuez?”\n“Zenbat karpeta daude tiraderetan gordeta, AHT edo bestelako kontu ezkutuez?”\nDonostiako Kaxilda liburu-dendan egin da ‘Zuloan’-en aurkezpena. (Argazkia: Dani Blanco)\nUnai Oñederra Manu Robles-Arangizeko kideak galdera horixe egin du astearte arratsaldean Zuloan liburuaz hitz egiterakoan. ARGIAk eta Manu Robles-Arangizek argitaraturiko lanaren aurkezpena egin dute Donostiako Kaxilda liburu-dendan Oñederrak eta Urko Apaolaza egileak.\nAHTren lan-esplotazio kasuak salatzen eta ikertzen aritu da urte askoan ELA sindikatua, eta kazetariari dokumentazio hori guztia biltzen zuen “karpeta arrosa” pasa ziotenekoa kontatu du aurkezleak, tiraderetan edo armairuetan dauden kolore askotako beste karpetetan gordetzen dena atera beharraz. Bernardo Atxagak behin ELAri botatakoa ere gogoratu du: “Guk badugu erresistentzia kutxa, baina erresonantzia kutxa falta zaigu”. Hala, liburuarekin pozik agertu da Manu Robles-Arangiz Institutuko zuzendaria, AHTko obretan dagoen ezkutuko errealitateari oihartzuna eman diolako.\nApaolazak, bere aldetik, ikerketaren mamia azaldu du eta azaldu du funtzio nagusietako bat izan dela trenbidea egiten ari diren langileei ahotsa jarri eta testigantzak biltzea: “Langile batek esan zidan tunel barruan egun osoan lanean aritu ondoren kamioietako gasaren ondorioz malkotan amaitzen zutela egunero. Malko horiek oso irudi esanguratsua iruditzen zaizkit haien baldintzak nolakoak diren jabetzeko”.\nLiburua salgai dago ohiko liburu-dendetan eta Argiaren webguneko dendan.


Maitane Gartziandia: Diseinuaren tripak | ARGIAren barrenak\nHasiera » Komunitatea » Maitane Gartziandia: Diseinuaren tripak\nMaitane Gartziandia: Diseinuaren tripak\n[Itsaso Zubiria Etxeberria] Sergio diseinatzaileari agur esan genion pasa den urrian, baina ez diogu orain arte inori ongi etorririk egin, eta aldizkariaren diseinuak aurrera jarraitu du. Aurrera jarraitu bakarrik ez, 100. urteurreneko ale bereziarekin batera mantxeta aldatu zuen Argiak (Gartziandiaren lana da hau), diseinu aldaketa egin du astekariak, eta baita Larrun hilabetekari monografikoak ere. Onintza Iruretak idatzitako Berdea da more berria liburuaren azala ere Gartziandiak egin zuen. Argiaren mendeurrena ospatzeko ekitaldien kartelak ere bai… eta laster ekingo dio Gartziandiak urtean behin argitaratzen dugun Gakoak diseinuz berritzeari. Ez dizuet kontatuko zuzendariaren ipuin iguala, lasai, Argiak horizontaltasunaren izenean ez du diseinatzaile figura ezabatuko. Zuzendaririk gabe tira, baina zer litzateke astekariaren azala diseinatzailerik gabe? Langile berria aurkeztera nator, Maitane Gartziandia.\nIndartsu hasi da Gartziandia. Indartsu hastea tokatu zaio. Azaroan ekin zion Argiako lantaldean bere lanari, eta deskantsurako tarte gutxi izan du. Gustura hartu du postua, ordea, eta pozik dago hilabete hauetan egindakoarekin: “Ale bereziak lan handia ekarri zuen eta horri heldu nion iritsi bezain azkar. Hasiera mugitu xamarra izan zen, baina oso gustura nago”. Orain “lasaixeago” dabilela onartu digu, eta pixkanaka ikasi du astero argitaratzen den aldizkari baten diseinuak daraman dinamika.\nAstekaria makinetara bidali arteko lan osoa katea da. Kazetariak egiten du lan bat, argazkilariak bestea, diseinatzaileari heltzen zaio hori guztia, publizitatekoek ere beren lana egin eta aldizkarian bere lekua eskatzen dute, eta hori da Maitane Gartziandiak antolatu behar izaten duena. Ez du bakarrik egiten. Astelehenetako erredakzio bileran, taldean aukeratzen dira asteko gaiak, artikuluen lekuak, azaleko gaia… Eta hor, noski, diseinatzaileak ere bere hitza du. “Ostiral eta astelehenak potenteak izaten dira”, azaldu dit Gartziandiak. Ostiraletan ixten da normalean astekaria, orduan hartzen baitu inprentarako bidea; baina asteko gaia asteburuan tokatu bada, lanen bat egiteko geratu bada, astelehenak ere baliatu ohi ditu.\n“Aste normalak oraintxe hasi zaizkigu”, kontatu digu barrez. “Orain arte ale berezia zela, presoen manifestazioa gero, Argia Sariak segidan, Martxoak 8… aste berezi xamarrak izan dira”, dio. Bada, Maitane, jakin beharra daukazu, Argiako hauekin, aste normalak gutxi! Beti bada zerbait etxe honetan.\nLehen ere diseinu grafikoan eta maketazioan ibilia, sekula ez astekari baten martxan, baina beti dago lehen aldiren bat. Urte askotarako, Maitane.


Espainiako selekzioak 6,9 milioi – Espainiako Ogasunak 0\nEspainiako futbol selekzioko jokalari bakoitzak 300.000 euro jasoko ditu atzo Eurokopako finalean Italiaren aurka irabazteagatik. Posible da diru hori Espainiako Estatuan ez kotizatzea. Izan ere, Espainiak hitzarmen bat sinatua du Ukrainarekin eta Poloniarekin (bertan jokatu dira Eurokopako partidak). Hitzarmenaren bidez bi herrialde horietan kotizatu dezakete dirua eta ez Espainiako Ogasunean. Tartean dira Xabi Alonso, Javi Martinez eta Fernando Llorente euskal jokalariak.\n2012ko uztailaren 02a\nJokalariek 300.000 euroak Espainian kotizatuko balituzte, Ogasunak %52 kenduko lieke eta Polonian kotizatuta ez gero aldiz, %20a. 23 jokalari izanik 6.900.000 euroko saria jasoko dute guztira eta zergak atzerrian ordainduz gero Espainiako Ogasuna dagozkion 3.588.000 eurorik gabe geratuko da.\nEz da horrelako zerbait gertatzen den lehen aldia, duela lau urte ere Espainiak Eurokopa irabazi zuenean, jokalari bakoitzak 214.000 euro kobratu zituen eta diru hori Austrian kotizatu zuten %20ean eta ez Espainiako Estatuan %43an.\nBestalde, 2010ean ere, Hegoafrikan Munduko kopa irabazi zutenean, 600.000 euroko gehigarria izan zuen jokalari bakoitzak eta Hegoafrikan kotizatu zuten %21ean, ordezkatu beharko duten estatuan ordaindu beharko zuten %43aren ordez.\nJokalariek Espainia kotiza dezaten eta dirua asoziazio bati eman diezaioten sinadurak biltzen ari da mugimendu bat Interneten. Dagoeneko 89.508 lortu dituzte.


EAEko Gizarte Ekimeneko ikastetxeak. Gaur Eusko Jaurlaritzaren Bilboko egoitza aurrean gauzatu dugun ekarretaratzean Hezkuntza Sailari birkokapen akordioa betearazteko neurriak har ditzala exijitu diogu - Steilas\nEAEko Gizarte Ekimeneko ikastetxeak. Gaur Eusko Jaurlaritzaren Bilboko egoitza aurrean gauzatu dugun ekarretaratzean Hezkuntza Sailari birkokapen akordioa betearazteko neurriak har ditzala exijitu diogu\nSindikatuok gurekin biltzeko eta egoera bideratzeko aktiboki parte har dezala eskatu diogu behin baino gehiagotan Hezkuntza Sailari. Honek ordea, gurekin egoteko azken momenturarte itxaron du, eta Ekainerarte ez da gurekin bildu.\nHalere, azkenean, pasa den astean gurekin izandako bileran, argi adierazi zuen erretiro partzialen finantziaketa birkokatzeko helburua betetzeari lotua dagoela.\njoakin2020-06-18T13:39:00+02:002020 18 ekaina |Albisteak, Prentsa Oharrak, Pribatua EAE|


Mugimenduari irekitzeko ariketa - Diario de Noticias de Navarra\nMugimenduari irekitzeko ariketa\nMende laurdena betetzen duen honetan, lan berria estreinatu du Aukeran Dantza taldeak: "Migratzaileak". Bilboko Loraldia Festibalean eskainiko dute emanaldia, datorren martxoaren 25ean\nainhoa bretos 21.03.2022 | 18:06\nArgazkian, "Migratzaileak" dantza emanaldiaren une bat. Aukeran\nArgazkian, "Migratzaileak" dantza emanaldiaren une bat.\nEdu Muruamendiarazen zuzendaritzapean, lan berria estreinatu du Aukeran Dantza Taldeak: "Migratzaileak". Martxoa hasieran egin dute aurreneko emanaldia, Donostiako DFeria arte eszenikoen azokan. Konpainiak 25 urte betetzen ditu aurten eta zuzendariak azaldutakoaren arabera, ibilbidea oso "emankorra" izan da. Urte horietan profesional mailako koreografo, dantzari, gidoigile eta eszena zuzendari ezagunekin lan egiteko aukera izan dutela azpimarratu du. Izan ere, hamabost ikuskizun taularatu dituzte Euskal Herriko antzoki "esanguratsuenetan", baita atzerrian ere: Filipinetan, Argentinan, Uruguaien, Washingtonen, Frantzian, Alemanian...\nKoreografo euskaldun berrientzat sustatutako diru-laguntzaren babesari esker sortu zen konpainia 1997an. Aukeran izeneko hamar minutuko koreografiak lortu zuen aipatutako saria, eta 80 emanaldi baino gehiago eskaini zituzten. Zuzendariak aipatu duenez, ikuspegi "berritzailea" proposatu zuten, dantza tradizionalaren urratsak abiapuntu hartuta, beste hainbat diziplina uztartuz.\nMende laurdena ospatzeko aitzakiarekin, Migratzaileak sortu dute. Lan honetan ere hasiera-hasierako filosofiari eutsi dio konpainiak: "Sustrai tradizionalak abiapuntutzat hartu, berrikusi eta eguneratu egin ditugu, lengoaia esperimentalaren bidez".\n2022ko martxoan estreinatu badute ere, orain dela bi urte bururatu zitzaien azken lan hau osatzeko ideia. Aukeran Dantza Taldeko kide bat Kenyara joan zela kontatu du Muruamendiarazek, bertako umezurtz-etxe batean laguntzera. Herrialde eta etxe hartan bizitako esperientziak eta han zegoela sentitutako emozioak partekatu zituen konpainiako gainerako kideekin, eta migrazioaren gaia lantzen hastea erabaki zuten.\nProzesuan zehar, eta gidoilariaren bidez, Yoro izeneko migratzaile senegaldarra ezagutzeko aukera izan dute. Piezan kontatzen edo dantzatzen dutena hobeto ulertzen lagundu die horrek. Sortze-prozesua, hortaz, Kenyara egindako bidaia horretan izandako sentipenetan oinarritu dela azaldu du, "baita konpainiako kideok geure buruari eta ikusleari egin dizkiogun galderetan ere".\nMIGRAZIOA MUGIMENDUA DA\nMuruamendiarazek kontatu duenez, lan honen bidez emozioak eta galderak sorrarazi nahi dituzte publikoarengan. Zehazki, mugimenduari irekitzeko ariketa bat proposatzen dio konpainiak publikoari. Izan ere, migrazioa mugimendua dela azaldu dute, eta mugitzea, gorputz bat lekuz aldatzea: "Lekuz aldatzean gorputzaren barruko guztia mugitzen da harekin: ametsak, beldurrak, minak eta itxaropenak".\nZentzu horretan, mugimendua jasotzeko gorputzek irekitasuna behar dutela diote. Hortaz, emanaldia ikustera animatzen den publikoari gogoa, kuriositatea eta gorputza irekitzeko gonbitea luzatu dio dantza konpainiak.\nHorretarako, atrezzo elementu handirik ez duela esan arren, lan honek dituen eszenografia baliabideek ikuskizuneko pasarteetan barrena garamatzatela azaldu du Muruamendiarazek. Baliabide horiak dira argiztapena (Carlos Solano), gidoia (Oier Guillan), jantziak (Oscar Armendariz), off-eko ahotsak, musika (Xabi Aburruzaga) eta, noski, zortzi dantzari: Ane Anza, Ane Etxeberria, Unai Iraola, Maier Muruamendiaraz, Nahikari Sanchez, Uxue Sanchez, Danel Serrano eta Claudia Talavera.\nDantza estiloari dagokionez, gaur egun ere, orain dela 25 urte sortutako "esentzia" mantentzen dutela azaldu du zuzendariak: "Dantza diziplina ezberdinak uztartzen ditugu, hau da, dantza tradizionaletik abiatuta, gure dantza-mèlange estiloa sortu dugu, konpainiaren nortasun-ikur bihurtu dena".\nMartxoaren 12 eta 13an Donostiako DFeria arte eszenikoen azokan izan ostean, bihar Urnietako Sarobe arte eszenikoen zentroan egongo dira. Horrez gain, konpainiak "Migratzaileak" emanaldia eskainiko du datorren martxoaren 25ean Bilboko Loraldia Festibalean. Sormenari lekua ematen dio euskaraz sortzen diren kultur adierazpenen festibalak. Dena den, hortik aurrera ere, lanak ibilbide luzea izatea espero duela adierazi du Muruamendiarazek eta oholtza gehiagotatik igarotzea.\nAukeran Dantza Konpainia Donostian sortu zen, 1997an, Edu Muruamendiaraz dantzari eta koreografoaren ekimenez. Dantza tradizionalaren eta garaikidearen mestizajean oinarritzen dira konpainiaren lanak, zenbaitetan musika eta dantza tradizionalaren erritmo bizia hautsiz.\nMende laurdena bete du dagoeneko, eta ez dira gutxi denboran zehar eskaini dituen emanaldiak. Zehazki, "Aukeran", "Sutargi", "Izena duen guztia omen da", "Bideak", "Aukeran 10 urte", "Gernika", "Burnia", "Geltokia", "Fusioak", "Maurizia", "Aukeran 20 urte", "Maurizianaz", "Biz hitza", "Hurrengo geltokia" eta 2022an estreinatu duten "Migratzaileak" izeneko lanak sortu ditu konpainiak azken 25 urteotan.


Aurreinskripzioa zabalik musika eskolan - - Plaentxia.eus\nSoraluzeko Musika Eskola\nAurreinskripzioa zabalik musika eskolan\nSoraluzeko Musika Eskola 2022-05-20 19:08\nZabalik da Soraluzeko Musika Eskolan 2022-2023 ikasturte berrirako aurreinskripzioa egiteko epea, ekainaren 10era arte. Bertako zuzendari Domentx Uzinek azpimarratu duen moduan, “herritar guztiendako aproposa den eskaintza” dutela azpimarratu du. Bestalde, jakinarazi du datorren ikasturtetik berriro ere metalezko instrumentuak ikasteko aukera ere izango dela.\nAste honetan zabaldu dute Soraluzeko Musika Eskolan datorren ikasturterako aurreinskripzioa egiteko epea. Ekainaren 10era bitartean izango da zabalik.\nAurrematrikula egiteko lau modu daude: musika eskolara bertara joan daiteke, Frontoi kalera; telefonoz dei daiteke, 943 75 15 44 zenbakira, email bat bidaliz soraluzemusika@gmail.com helbidera edo HEMEN KLIKATUTA azaltzen den formularioa beteta eman daiteke izena.\nMetalezko instrumentuak bueltan\nSoraluzeko Musika Eskolak 19 instrumentu ikasteko aukera eskaintzen du. Berritasun modura, datorren ikasturtean bueltan izango da metalezko instrumentuak ikasteko aukera, tronpeta, tronpa, tronboia eta bonbardinoa, Susana Plumed irakasle berriaren eskutik. Dagoeneko Plumed hasi da musika eskolan bere eskaintza errotatiboetan erakusten ikasleei.\nMetalezko instrumentuez gainera, denetarikoak lantzen dituzte musika eskolan: klarinetea, saxofoia, txistua, gaita nafarra, gitarra klasikoa, biolina, biolontxeloa, soinua, trikitia, panderoa, pianoa, flauta, gitarra elektrikoa, baxu elektrikoa eta perkusioa. Horrez aparte, taldeetako ikasgaiak ere eskaintzen ditu: 4-5-6 urtekoentzat Musika eta Mugimendua, 7-8 urtekoentzat Musika Kantuz, 9 urtetik aurrera, Musika Hizkuntza, Abesbatza, Talde instrumentalak eta Konboak. Horiek irakasten, berriz, 11 irakaslek dihardute. Helduentzat ere Taldeetako zein bakarkako eskolak ere eskeintzen dira espezialitate guztietan.\nIkasturtea irailean hasi eta ekainean bukatzen du eta hamar hilabeteotan, musika ikasteaz aparte, dozenatik gora ekitaldi egiten dituzte ikasle-irakasleek eskolan bertan zein herrian. Bestalde, iaztik, 4-8 urte dituzten haurrentzako bekak eskatzeko aukera ere eskaintzen du Soraluzeko Musika Eskolak.\nDomentx Uzin musika eskolako zuzendariak azpimarratu du musikarekiko interesa duen edozeini zuzendutako eskaintza dutela musika eskolan, “batzuetan buruan dugu musika eskola umeendako dela, baina ez da horrela. Gazteak eta helduak ere baditugu matrikulatuta. Izan ere, herritar guztiei zuzendutako eskaintza dugu musika eskolan”.


Euskararen Aholku Batzordearen Euskararen Kalitatea - Hizkuntza Politika - Euskadi.eus\nEUSKARAREN KALITATEA. ZERTAZ ARI GAREN, ZERGATIK ETA ZERTARAKO\nEuskararentzat alor, eskualde eta hiztun berriak irabaztea, euskara albait gehien hedatzea izan da orain arteko kezka nagusia. Hedatze-lanean egitekoak handi dira oraindik, baina kezka horri beste bat gehitu zaio azkenaldian: euskararen kalitateari buruzkoa. Euskararen Aholku Batzordearen argitalpen honek gai horixe du aztergai. Besteak beste, hemendik aurrera egin beharreko pausoak zehaztea du asmo.\nEuskararen Aholku Batzordearen eskariz Kike Amonarrizek, Andoni Egañak eta Joxerra Garziak egin duten gogoetaren ondorio da euskararen kalitateari (pdf, 192KB) buruzko lan hau. Gaiari buruzko kezka, izan ere, zabaltzen ari da. Liburuan esaten denez, hala ere, egoera minoritarioan dagoen hizkuntzaren hedatzeak beti dakar haren kalitatearen galera, nola-halakoa bada ere.\nEgia da 1997az gero kalitateari buruzko kezkak indar hartu duena. Urte horretakoak dira, adibidez, Ibon Sarasolaren Euskara Batuaren ajeak eta Juan Garziaren Joskera Lantegi. Harrezkero, berriz, idazle eta pentsalari askok egin diote ekarpena eztabaidari.\nKalitateari buruz jardun arren, irudi luke egile guztiak ez direla ari gai beraren inguruan. Izan, kalitatea kontzeptu lauso eta nahasia da hizkuntza-kontuetan. Ondorioz, lehenengo atalean, kontzeptua zehaztetik ekiten dio argitalpen honek eta, horretarako, Ibon Sarasolaren eredua hartuko du oinarri (Zuzentasuna, Jatortasuna, Egokitasuna), moldapenak gorabehera. Egileen arabera, egokitasuna da kalitatea, eta, betiere, aurreko biak baino aldakorrago den hizkuntza izango du emaitza (xedea, audientzia, hiztunaren hizkuntza-gaitasuna...).\nBigarren atalean, hizkuntza-kalitatearen inguruko datuak aurkezten zaizkigu, horien gaineko hausnarketak ere erantsiz. Daturik nabarmenena, azken bi belaunaldietan euskararen hizkuntza-komunitateak bizi izan dituen egiturazko aldaketak: belaunez belauneko transmisioaren kinka, ezagupenaren eta erabileraren arteko aldea, euskara batuaren sorrera... Horrekin batera, beste zenbait jakingarri; horien artean, euskararen ezagupenari, transmisioari, erabilpenari, adierazpen-gaitasunari eta besteri buruzko datu eta oharrak.\nHirugarren atalean, kalitatean eragiten duten esparruei buruz ari dira egileak. Hasteko, baieztapen zehatza irakurriko dugu: "Erabilera bera da hizkuntza ikasteko modurik egokiena eta ezagupena finkatzeko eta sozializatzeko berme nagusia". Beraz, erabilera-esparruak irabazi beharra du euskarak, kalitatezko hizkuntza izango badugu. Horrek, jakina, hizkuntzaren normalizazioa esan nahi du: euskararen lege-babesa, belaunaldi berriek euskaraz jakingo dutela bermatzea, eta hizkuntza-normalizazioaren aldeko jarrera zibiko-politikoa. Liburuan, sektorekako azterketa egiten da (familia, hezkuntza-sistema, hedabideak, teknologia berriak...), eta batean eta bestean ageri diren ahuluneak seinalatzen dira.\nLaugarren atalean, azkenik, arlorik arloko proposamenak eta lan-ildoak bildu dira. Horietan, orokorrak dira batzuk (euskararen lege-babesa, adibidez), motibazioari dagozkionak beste batzuk, familiari eta ingurune hurbilari zuzendutakoak hurrenak eta, horiekin batera, beste zenbait, jardun-esparru nagusiak gogoan hartu nahirik: hezkuntza-sistema, hedabideak, teknologia berriak eta euskarazko edukien sorkuntza...\nEra zehatz bezain ordenatuan antolaturik datozen proposamen eta lan-ildoekin batera, berriz, hainbat orientabide ere eskaintzen dira, esparru bakoitzean ari diren eragile eta arduradunek nondik nora abiatu zuzen jakiteko.\nAurrekariak: kantitatetik kalitatera\nKalitatea zer den\nHizkuntza kalitatearen inguruko datuak eta hausnarketak\nHizkuntza kalitatean eragiten duten esparruak\nProposamenak eta lan-ildoak\nEgilea: Euskararen Aholku Batzordea\nArgitaletxea: Eusko Jaurlaritza - Kultura Saila. Gasteiz\nAzken eguneratzea: 2005/07/21


Lisabö zuzenean — Eibar.ORG | Eibarko peoria\nHemen zaude: Hasiera / Blogak / Harrikadak / Lisabö zuzenean\nMikel Iturria 2019/03/03 11:35\nMursego eta Lisabö ikusi nituen atzo.\nIntxaurrondoko tabernan geundela azaldu zen gaueko 22:00ak aldera jostari, kantari, Mursego ardiak (gu geu) jaso eta aretora bideratzeko. Katarsia hastera zihoan.\nOrdubete eskas pasa zuen eibartarrak taula gainean. Betikoa egin zuela esan daiteke laudorio moduan? Nire ustez Maiteren kasuan bai. Oiongo diskoko bi kantu gogoratzen ditut: bertako emakume arabiarrei ikasitako kanta eta haserrea kanporatzeko Zurrumurru, zurrumurru. Lisabö-koen azken diskoko esaldiarekin aritu zen ere abesti batean bueltaka. Bis gisa, trap edo dena delako hau kantatu zuen. Zatitxo bat grabatu nuen. Aitatxo.\nAstean zehar agortu ziren sarrerak Behe Bidasoako taldea ikusteko. Disko berria kaleratu zuten 2018ko Durangoko Azokan (Eta edertasunaren lorratzetan biluztu ginen) eta hauxe zuten birako lehen kontzertua.\nOrdu eta erdiz seikote formatuan aritu ziren: Javi Manterola eta Karlos Txap Osinaga, Eneko Aranzasti eta Sergio Gonzalez, Xabi Zabala eta Borja Toval. Agerraldi labur bana: Aida Torres hasieran eta Martxel Mariskal bukaeran. Maite Arroitajauregik (Mursego) kanta batean lagundu zituen.\nDeskargak egiten dituzte Lisabötarrek eta zaila da hitzez kontatzea zer sentitzen den. Lehen lerroan egon nintzen eta atzetik ikusten ez diren detaileei erreparatzeko balio izan zidan horrek.\nTxorakeria bat: aurreko laukotea botak soinean, atzeko bateriak kiroletako oinetakoekin zelairatu ziren. Honek zerbait adierazi nahi du? Ez, txorakeria bat delako.\nHoberena begiratu, ikusi eta entzutea izaten da, baina nik ere atera nuen segapotoa patrikatik irudi edo bideoren bat hartzeko.\nGaur, etxean jada, argazkiak ordenagailura pasa ditudanean, konturatu naiz ia argazki guztietan mugituta agertzen zaidala Xabi Zabala.\nBira laburra dutela dirudi. Aukera izanez gero, segi ikustea.\nLisabö en directo, este apunte en castellano.\netiketak: lisabö, donostia, musika, donostia_kultura, dkluba, intxaurrondo, mursego\nMursego eibartarra da Mikel\nEskerrik asko, Serafin. Hau ez al da elgoibar.org elkartea? XD. Ez dakit non nuen burua hori idazterakoan.


Zientziaz Blai: auzoak zientziaz betez - Zientzia Kaiera\nZientziaz Blai: auzoak zientziaz betez\nEzberdintasunez beteriko mundu batean bizi gara. Axioma bat da, aurrekoa, pertsona guztientzat. Paradoxikoki, zailagoa izaten ohi da gure inguruko ezberdintasunak identifikatzea, atzerriko herrialdetako horiek identifikatzea baino; eta, halere, beraiekin batera bizi gara herrialde garatuko gure hiri harroetan. Kulturarako sarbideak errealitate hori bizi du ere eta elkarte, norbanako eta kultura zientifikoko unitateen esfortzuak geroz eta handiagoak badira ere, zailtasun izugarriak daude oraindik arlo geografiko edo auzo ezberdinetan zientziara gerturatu ahal izateko, bai beren egoera sozioekonomikoa, bai erakundeen babes falta dela eta.\nDibulgazio zientifikoa armatzat hartu eta gizarte-ezberdintasun horri aurre egin nahi dioten zenbait proiektu daude, CSICen “Ciencia en el barrio” delakoa esaterako. Ildo horri jarraiki, LOGOS elkarteak Zientziaz Blai proiektua sortu du. Izaera didaktikoa duen dibulgazio zientifikoko proiektu hau giza-garapenean eta aukera-berdintasunean oinarritua dago.\nFilosofia horri jarraiki, Zientziaz Blai proiektuak ondoko auzoetan jarriko du bere arreta: Bilboko hiribilduko Bilbo Zaharra, San Frantzisko eta Zabala, zaurgarritasun handiagoko eremuak, non gizarte elkarte eta mugimendu asko dauden lanean beren auzoetako egoera azalarazteko eta aldarrikatzeko helburuarekin. Proiektu hau auzoko gizarte eragileek sustatu duten kulturaren aldeko apustuari gehitzen zaio eta apeu izan nahi du, auzoen alde: eremu horien estigmatizazioaren aurka borrokatuko eta bizikidetza sustatuko du.\nDibulgazio proiektu honen irismenak bi ekintza-arlo ditu: alde batetik, zientzia auzo hauetako gazteengana gerturatu nahi du, eskoletako bigarren hezkuntzako ikasleengana gehienbat; eta, bestetik, beren auzokideengana ere. Maiatzaren 31tik ekainaren 3ra arte, dibulgazio ekitaldi bat egingo da Bilboko San Frantzisko auzoan. Kultura zientifikoa auzokideen artean ikusaraztea izango da xedea. Jardunaldi horiek pertsona guztietara egongo dira irekita, kultura apeu bat izan dadin eta proiektuaren jomuga diren auzoetatik at bizi diren pertsonak San Frantziskora bertara daitezen eta kultura zientifikoaren aldeko bere apustua parteka dezaten.\nMaiatzaren 31tik ekainaren 3ra arte, Expogelan (San Frantzisko kalea, 32) – Erakusketa: “Mujeres y ciencia: las historias que no te contaron“.\nEkainaren 1a, 18:ooetan, San Frantziskoko Udaltegia (Mariaren Bihotza plaza) – Zientzia zineforuma: “The Martian“.\nEkainaren 2a, 18:30etan, Harilka (Cortes kalea, 10 – lonja) – Hitzaldi-sorta: “Ciencia y sociedad”.\nIgnacio Crespo (medikua eta dibulgatzailea): “Caos y pseudociencia“.\nAne Garcia (geologian doktorea): “Ascenso del nivel del mar en la costa vasca:pasado, presente y futuro“.\nJorge Hernandez (astrofisikaria): “La humanidad y el cosmos“.\nAlessandra Campo (adimen osasunean espezialista den erizaina): “Sexo y género.¿Tiene el cerebro la última palabra?“.\nEkainaren 2a, 22:00etan, Mariaren Bihotza plaza – Gaueko zeruaren behaketa astronomikoa Jorge Hernandez astrofisikariarekin.\nZientziaz Blai proiektua “Somos científicos, sácanos de aquí” egitasmoa, UPV/EHUko Kultura Zientifikoko Katedra, UPV/EHUko Zientzia eta Teknologia Fakultatea, BCMaterials ikerketa zentroa, Bilbo Zaharra eta San Frantzisko eta Zabalako elkarteen koordinadorak eskainitako babesarekin gauzatu da.\n2018ko maiatzaren 31a\nSan Frantzisko auzoa\nJanariaren historia naturala (UPV/EHUko uda ikastaroa)\nZientzia Kaiera-k idatzia 20Eka\nZientzia Kaiera-k idatzia 18Eka\nAsteon zientzia begi-bistan #207\nEzjaintasunaren kartografia #220\nanimaliakargitalpenakarkeologiaartikuluen bildumaastrofisikaastronomiabideoakbiologiaEkaia aldizkariaemakumeakfisikagenetikageologiahistoriaikerketainformatikaingeniaritzaitsasoakimikalaburpenamapping_ignorancematematikamedikuntzamikrobiologianeurozientziaosasunateknologiazientziazientzialariakzientziaren_historia


Bikotekideari eraso egiteagatik atxilotua « Prentsa oharrak\nBikotekideari eraso egiteagatik atxilotua\nKategoriak: Udaltzaingoaren eta suhiltzaileen jakinarazpenak — Etiketak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 14 iraila 2020 13:06\nAtzo, goizaldean, udaltzainek 37 urteko gizonezko bat atxilotu zuten genero-indarkeriaren delituaren ustezko egile gisa.\nJudimendi auzoko etxebizitza batean gertatu zen guztia, 05:00ak inguruan, bikote baten arteko eztabaida baten ondoren. Emakumeak lesioak zituen aurpegian eta, ondorioz, bertaratutako patruilak gizonezkoa atxilotu zuen. Atzo bertan jarri zuten epailearen esku.\nDesobedientzia eta erresistentzia\nUdaltzainek ostiral arratsaldean 32 urteko gizonezkoa atxilotu zuten, autoritate-agenteen aurako erresistentzia eta desobedientzia-delituen ustezko egilea izateagatik.\n14:00ak aldera patruila bat bertara zedin eskatu zuten; izan ere, itxuraz, gizonezko baten eta emakumezko baten artean eztabaida gogorra gertatzen ari zen Jacinto Benavente kaleko etxebizitza batean.\nEsku-hartzean, gizonezkoak behin eta berriro udaltzainei erantzuteari eta identifikatu ahal izateko datuak emateari uko egin zion, eta haien aurka eraso ere egin zuen. Hori zela eta, atxilotu egin zuten. Guardiako Epaitegian zegozkien eginbideak egin ondoren, aske utzi zuten.\nSuhiltzaileek Foru kaleko etxebizitza batean sutea itzali zuten atzo. Ezbeharra 11:30 inguruan gertatu zen eta pertsona bat zauritu zen bertan. Aurpegian eta besoan zituen erredurak zirela eta, eta kea arnasteagatik, osasun-zentro batera eraman zuten. FCCren zisterna-kamioi batek sua itzaltzeko lanetan lagundu zuen hasieran, PSISZeko langileak iritsi arte mahuka batekin ura botaz.


Idazkaritza eta administrazioa - Asti Leku ikastola\nHome » Idazkaritza eta administrazioa\nIkasturtean zeharreko ikastolako bajak\nIkasturtean zehar eta 2017ko martxoaren 17a baino arinago izanik, ikastolatik baja hartzen dutenei baja hartzen duteneko hileko “gastu kooperatiboen” kuota osoa eta ikasturtea abuztuan bukatu artekoaren %50kobratuko zaie.\nBaja eskabidea idatziz aurkeztu beharko da idazkaritzan.\nBus, jantoki, eta eskolaz kanpoko ekintzetan.\nHilabetea hasi baino 15 egun lehenago gutxienez.\nAzkenengo baja posiblea 2017ko martxoaren 17an.\nLehenengo itzultzean 2,50 €ko gainkostua edukiko dute. Bigarren itzultzean beste 2,50€-koa.\nEskutitz estandar baten bidez abisatuko da eta ez dira berriz bankutik pasatuko.\nErrezibo guztiak ikasturte osoan gordetzea gomendatzen dugu.\nTestu liburuak: hiru zatitan, urria, azaroa eta abenduko erreziboetan.\nIstripu eta erantzukizun zibileko aseguruak: ikasleko (HH, LH, DBH-n) 14,00 € eta 4,00 € (Batxilergoan).\nMartxoan kobratuko da.\nTxangoak : aurretiaz jakinaraziko dizuegu kostua, baita kobratuko den hilabetea ere.\nTestu liburuen kobratzeari buruz erreklamazio egiteko urtarrila izango da azken hilabetea.\nSeme-alaben gaixotasuna dela eta, 10 eskola-egun jarraian baino gehiagotan jantoki zerbitzua erabili ez duten familiek, dirua itzultzea eskatu ahal izango dute. Zenbatekoa lehengaien kostua eta hutsegite egunak biderkatuz kalkulatuko da. Eskaera egiteko dagokion orria bete behar da idazkaritzan eta ondoren ikastolako administrazioak dagokionari banku-kontuan abonatuko dio zenbatekoa.\nAutobus eta ekintza osagarrietan ez da kuota itzulketarik egingo hutsegiteagatik.\nKooperatiba-gastuen kuotak, berriz, hutsegitea 6 hilabete jarraian baino gehiagotan ematen denean soilik itzuliko dira.\nGurasoentzako: 9:30-10:30/16:00- 17:30.\nZuzendaritzarekin elkarrizketatzeko aurretiaz ordua eskatu.\nAkademikoak: DBHko eraikuntzan.\nBestelakoak: LHko eraikuntzan.\nEdozein datu aldaketa (helbidea, telefonoa, e-maila…) administraritzan esan.\nHaur hezkuntzan erreserba egiteko, seme-alaba jaio berriaren kontu eman.\nLH ko eraikuntzan biltzen dira.\nGaldu, ohostu, e.a… kasuetan, tutoreari edo idazkaritzan lehen bait lehen abisatu.\n30 egunean jaso gabeko gauzak ongintzako erakunde bati emango zaizkio.\nArropetan eta gauza handietan (motxila, liburuak,..) izena ipintzea gomendatzen da.\nEskola ordutegia bukatu ondoren ezin izango da ikasgeletara igo ahaztutako gauzen bila.\nAparkalekuko ordutegia eta erabilera\nOrdutegia: 8:30etik 20:00etara (bilera egunetan izan ezik)\nAparkalekuaren erabilera egokirako arauak:\nAparkatzeko gune zehatzak errespetatu.\nMarkatutako norabidea errespetatu.\nJarritako abiaduraren muga guztiz zaindu.\nJarritako oinezkoentzako pasabidea errespetatu.\nAutobusetako aparkalekuetara kotxeak ez sartu.\nAtletismo pista hustu behar da 16:15erako.\nTrafikoa bideratzen egon daitezkeen kooperatibako profesionalekin ERRESPETOA ETA LANKIDETZA\nIstripu-Aseguruak eskolako ordutegi barruan, hau da, 8:30etik 18:00etara bitartean, izan diren istripuak soilik babestuko ditu, kontratatutako zerbitzura Ikastolatik deia eginez, Aseguru-Etxeak bidalitako medikuak tratatuta.\nHonen ondorioz, familiak bere kasa larrialdietara jotzen duen istripu-kasuetan, Aseguruak ez du bere gain ardurarik hartuko. Aurrean aipatu kasuetan, familiak Osakidetzara edota bere aseguru propioetara jo behar du, dagokion kartila daramala.\nHala eta guztiz ere, behin ikaslea etxeratuta, (18:00etatik aurrera) Ikastolan izandako lesioa ikusita\nUrgentzietara joateko premia egonez gero, familiak biharamunean Ikastolara ekarri behar du legezko\nmediku agiria, Aseguru etxeari ahalik eta arinen horren berri emateko. Hori egin ezean ikastolak ez ditu\nbere gain hartuko sortutako gastuak.\nKontratatutako mediku zerbitzuak horrela aginduta, edozein ospitaletara trasladoren bat egiteko ikaslea lagunduta joan beharko da. Hori dela eta familien laguntza eskatuko dugu.


Sarean Zehar | Listen to Podcasts On Demand Free | TuneIn\nSarean Zehar es un programa semanal de una hora donde repasamos la actualidad tecnológica, comentamos los eventos mas relevantes y conocemos las iniciativas tecnológicas mas interesantes. Y todo esto en euskera.\nSarean Zehar 246\nAste honetan, gure berrien eskaintza txikia konpontzen saiatuko gara, umore onarekin. Kotxe autonomoak, Europar Batasuna edo 5Garen zabalkuntza izango dira protagonistak. Jaitsi Gehiago ikusi\nSarean Zehar 245 – #MWC18\nAste honetan, bartzelonatik pasatzen gara, industria teknologikoaren etorkizuna hobeto ezagutzeko. Hortaz aparte, Euskaltel aurkezten ditu bere emaitzak, eta hurrengo zatikizun digitala bere lehenengo pausuak ematen ditu. Jaitsi Gehiago ikusi\nSarean Zehar 244\nAste honetan, epaitegian buelta bat ematen dugu, liburu baten kontrako neurriak eta Streisand efectua azaltzeko. Youtube, Google, WhatsApp eta Europar Batasunek bere azken neurriak ere ekarriko dizkigute. Jaitsi Gehiago ikusi\nSarean Zehar 243 – #Starman\nAste honetan, birpasatzen ditugu Elon Musk-en hurrengo proiektuak ezagutzen ditugu, baita Amazon-enak ere. Bestalde, futbolaren eskubideen hurrengo gatazka ezagutzen dugu, eta etorkizunari buruz hainbat hipotesi botako ditugu. Jaitsi Gehiago ikusi\nAste honetan, gure haserre maila igotzen dugu Elon Musk, Europar Batasuna, Google eta Espainiako Gobernuarekin. Haserretu gurekin! Jaitsi Gehiago ikusi\nAste honetan, gure super heroia, bilau berri bat aurkitzen du Web orrialde piratekin. Hortaz aparte, Meltdown eta Spectre arazoak ematen jarraitzen dute, eta Google eta WhatsApp bere funtzionalitate berriak ekartzen dituzte. Jaitsi Gehiago ikusi\nAste honetan, CES-a alde batean uzten dugu, Intel-en arazoak hobeto ezagutzeko. Teknologia berriak gero eta gutxiago harritzen gaituzte, eta horregatik, bestelako berrietan sartuko gara. Agendaren atalan, bestalde, Nortasuna Sarean ekitaldia ezagutuko dugu. Jaitsi Bideo formatuan ere eskuragarri:… Gehiago ikusi\nAste honetan Gasteizeko Europa Biltzar Jauregitik pasatzen gara, Araba Encounterren laugarren edizioa ikusteko. Hortaz aparte, Sarearen neutraltasuna eta Errealitate birtuala ezagutuko dugu gehiago. Jaitsi Gehiago ikusi\nSarean Zehar 238 – Durangoko Azoka, Kabia, proiektu digitalak eta 14000 pausu\nAste honetan Durangoko Azokara mugitu gara saio berezia egiteko. Berrien atalan, teknologiari buruz hitz egiten dugun bitartean, Azokaren gune ezberdinak ezagutzen ditugu. Elkarrizketetan, berriz, bost proiektu ezagutzen ditugu: Gamerauntsia, Arbi, Wikipedia Euskeraz, InspiraSTEAM eta Sarean.eus irratsaioa; sormenaren lurraldeak eman dizkigun bost egun hauetan. Jaitsi Gehiago ikusi\nAste honetan, Black Friday-aren ondorioak sufritu eta gero bueltatzen gara Kontaktu gabeko txartelak, Roaming-aren tarifak edo puntu euseko eskaintzak komentatzeko. Jaitsi Gehiago ikusi\nSarean Zehar 236 – #BlackIsBlack\nAste honetan Black Friday-a berriro heltzen da gure bizitzetara, tresna eta aparatu berriak bisitatzen ditugu eta Ondare Eskualdaketen Zerga azaltzen dugu, Ogasun Publikoaren adierazpenak komentatuz. Jaitsi Bideo formatuan ere eskuragarri: Gehiago ikusi\nSarean Zehar 233\nAste honetan WhatsApp gure gonbidatu berezia da, bere funtzionalitate berriekin. Hortaz aparte, Amazon, Google eta Europar Batasunak bere ekarpenak jarriko dituzte, eta Sarean Zehar Insider asko egingo dugu. Jaitsi Bideo formatuan ere eskuragarri: Gehiago ikusi\nSarean Zehar 232\nAste honetan bueltatzen gara etorkizunari buruz berriro ere eztabaida egiteko. Errealitate birtuala, Google-en mugikor berriak, autoen istripu mezu automatikoak eta Vodafoneko Wifi puntuak baita ere sartuko dira gure eztabaidan. Jaitsi Bideo formatuan ere eskuragarri: Gehiago ikusi\nSarean Zehar 231 – Lanera bueltan\nAste honetan birpasatuko ditugu bukatu den uda honen berri garrantzitsuenak, Apple eta Google-en mugimendu berriak, zuntz optikoaren garapena, eta nola ez, Santanderreko telekomunikazioen topaketa. Jaitsi Bideo formatuan ere eskuragarri: Gehiago ikusi\nSarean Zehar 230\nAste honetan: Movistar Terra itxiko du. Erresua Batuan prestatzen ari dira 5Grako. Euskaltelen 4K dekodifikatzaile berria. AEB-k debekatu du Kaspersky. Bideo formatuan ere eskuragarri:\nSarean Zehar 229\nAste honetan: Google-en isun historikoa. Iphone-aren irteeraren hamargarren urteurrena. Ordaineko telebistaren eskaintza berriak. 5G-aren lehenengo pausuak Europan.\nSarean Zehar 228\nAste honetan, Bilboko Manga Azokatik egindako saioan, Japoniar teknologiari berrikuspen bat ematen diogu eta etorkizuna aurreikusten saiatzen gara. Gure ohiko atal batzuk ere izango ditugu.\nSarean Zehar 226\nAste honetan: WWDC-ko software berriketak aztertzen ditugu. iMac Pro eta iPad Pro berriak komentatzen ditugu. Homepod-en ezaugarriak ezagutzen ditugu. Zeharkako zuntza zer den azaltzen dugu. Bideo formatuan ere eskuragarri:\nSarean Zehar 225\nAste honetan: Zuntzerako azpiegitura bat eraikiko dute Kantabrian. Wifi4EU, wifi konexioa europako kapital handietan izateko proiektua. Uber, Cabify eta taxien arteko guda. Futbola 4Kn eta 2020an gertatuko diren aldaketak.\nAste honetan Gipuzkoa Encounter 11an egindako saioan: Usabal kiroldegian topatu ditugun ekintzak komentatzen ditugu. Errealitate birtuala frogatzen dugu Project Cars jokuarekin. Telecable eta Euskaltel arteko fusioa laster izango da. Gipuzkoa Encounter 2017-ren datuak.


Hamabostaldi honetan, hau ikasiko duzu: Testuinguru askotan zenbaki osoak erabiltzen. Zenbaki osoak adierazten eta ordenatzen. Zenbaki oso baten balio absolutua eta aurkakoa kalkulatzen. Zenbaki osoak batzen, kentzen, biderkatzen, zatitzen, berretzen eta haien erro karratuak kalkulatzen. Eragiketen hierarkia errespetatuta, zenbaki osoen arteko eragiketak egiten.\nHELBURU DIDAKTIKOAK: Testuinguru askotan zenbaki osoak erabiltzea. Zenbaki osoak adieraztea eta ordenatzea. Zenbaki oso baten balio absolutua eta aurkakoa kalkulatzea. Zenbaki osoak batzea, kentzea, biderkatzea, zatitzea, berretzea eta haien erro karratuak kalkulatzea. Eragiketen hierarkia errespetatuta, zenbaki osoen arteko eragiketak egitea.\nPalabras clave: berreketa erro karratua. hierarkia. Osoa\nURL repositorio: /repositorio/13062012/5d/es_2012061333_9241733\nInstalatu eta aktibatu modu lokalean Java interpretea, eta Descartes applet-aren Plugin-a.


Buru gaixotasunaren eta osasunaren arteko muga ez da garbia, baina honela defini dezakegu osasun mentala: oinarrizko prozesu psikologikoei, hau da, emozioei, motibazioari, kognizioari, kontzientziari, jokabideari, pertzepzioari, ikaskuntzari eta lenguari eragiten dien emozio, kognizio edo jokabide motako asaldura. Horrek ingurune sozial eta kulturalera egokitzeko zailtasunak sortzen dizkio pertsonari eta, ondorioz, ondoez subjektiboa sentitzen du.\nGaixotasun mota ezberdinak daude: gogo-aldartearen nahasmenduak (nahasmendu bipolarra eta depresio larria), nahasmendu psikotikoak (eskizofrenia), antsietate nahasmenduak, nortasun nahasmenduak, loaren nahasteak eta elikaduraren nahasmenduak.\nGaixotasun mentalen kausak anitzak dira eta, kasu batzuetan, ezezagunak. Badakigu faktore batzuek eragin handia daukatela nahasmendu horien sorreran eta garapenean: asaldurak garunaren kimikan eta bestelako mekanismo biologikoak, predisposizio genetikoa, ingurune eta kultur faktoreak, buruko lesioak, substantzien kontsumoa, etab. Baina ez dakigu zehaztasunez zenbateraino eragiten duen horietako faktore bakoitzak, ez eta zein faktore konbinazioa gertatzen den kasu bakoitzean.\nEdozein pertsonak izan dezake buru gaixotasunen bat; zehazki, lautik batek sufritzen du nahasmenduren bat bizitzan zehar.\n“4 pertsonatik 1ek buru nahasmenduren bat pairatzen du bizitzan zehar”